

*THEOT Daniel in EMML 1768*

Ff. 185r–196r
For the books of the Daniel cycle, the following people were involved in creating first, second, and third drafts of transcriptions: Hiwot Samuel, Ashlee Maslik, Jonah Sanford, Steve Delamarter, Qidist, Dejene, and Sarah Vulcan. Draft 4, Transkribus; Draft 5, Steve Delamarter; Draft 6: Demeke; Draft 7: Demeke and Delamarter; Draft 8, Ralph Lee.

*Nota Bene*: Each paragraph represents the text from a single column.
The images can be viewed at vHHML at <https://w3id.org/vhmml/readingRoom/view/832792>

f. 185r

(col. 1) ወሀሎ፡ አሐዱ፡ ብእሲ፡ ዘይነብር፡ በቢሎን፡ ወስሙ፡ ኢዮአቄም፡ ወአውሰበ፡ ብእተ፡ እንተ፡ ስማ፡ ሶስና፡ ወሠናይት፡ ጥቀ፡ ወትፈርህ፡ እግዚአብሔር፨ ወአዝማዲሃኒ፡ ጻድቃን፡ ወመሀርገ፡ ለይለቶሙ፡ ኦሪተ፡ ሙሴ፡ ወኢዮአቄም፡ ባዕል፡ ጥቀ፡ ወቦ፡ ዐጸደ፡ አጎማል፡ ጎረ፡ ቤቱ። ወይመጽኡ፡ ኀቤሁ፡ አይሁድ፡ እስመ፡ ውእቱ፡ ይከብር፡ እምኵሎሙ፡ ወአስተርአዩ፡ ረበናተ፡ መድልዋን፡ በውእቱ፡ ዓመት፡ እለ፡ በእንቲአሆሙ፡ ነገረ፡ እግዚአብሔር፡ ከመ፡ እምባቢሎን፡ ወፅአት፡ ኀጢአት፡ እምረበናት፡ መድልዋን፡ እለ፡ ይብሉ፡ ነዐቅቦሙ፡ ለሕዝብ፡ ወእሙንቱ፡ ይለምዱ፡ በተ፡ ኢዮአቄም፡ ወይመጽኡ፡ ኀቤሁ፡ ኵሎሙ፡ እለ፡ ይትኳነኑ፨ ወእምዝ፡ አቲዎ፡ ሕዝብ፡ ጊዜ፡ ቀትር፡ ትበውእ፡ ሶስና፡ ወታንሶሱ፡ ውስተ፡ ዐጸደ፡ አቅማኅ፡ ዘምታ፡ ወርእይዋ፡ ረበናት፡ ኵሎ፡ አሚረ፡ ሶበ፡ ትበውእ፡ ወተንሶሱ፨ ወፈተውዋ፡ ወሜጡ፡ ልቦሙ፡ ወዒፍትኡ፡ አዕይንቲሆሙ፡ ከመ፡ ኢይነጽሩ፡ ሰማየ፡ ወኢትዘከሩ፡ ኵነኔ፡ ጽድቅ፡ ወክልኤሆሙ፡ አፍቀርዋ፡ ወኢናገሩ፡ በበናቲሆሙ፡ ዘውስተ፡ ልቦሙ፡ እስመ፡ ኀፍሩ፡ ነጊረ፡ ፍትወቶሙ፡ ወይፈቅዱ፡ ይስክቡ፡ ምስሌሃ፡ ወይፀያሕዋ፡ ኵሉ፡ አሚረ፡ ይርከብዋ፡ ወይቤ፡ ፬ንእቱ፡ ቤተነ፡ እስመ፡ ጊዜ፡ መሳሕ፡ ውእቱ፡ ወኀለፉ፡ ወተፋለጡ፡ በበይናቲሆሙ፡ ወተሰውጡ፡ ወተረከቡ፡ ኅቡረ፡ ወተናጸሩ፡ ክልኤ[ሆ]ሙ፡ ወሶቤሃ፡ ተናገሩ፡ ፍትወቶሙ፡ ወሶቤሃ፡ ተዓደሙ፡ ጊዜ፡ ይክሉ፡ ረኪቦታ፡ ባሕቲታ፨ ወእምዝ፡ እንዘ፡ ይጸንሕዋ፡ መዐልተ፡ ቦአት፡ ከመ፡ ዘልፍ፡ ምስለ፡ ክልኤሆን፡ አዋልዲሃ፡ ወፈተወት፡ ትትኀፀብ፡

(col. 2) በውስተ፡ ገነት፡ እስመ፡ ሀፈወት፡ ወአልቦሂየ፡ ወኢመኑሂ፡ ዘእንበለ፡ ፪፡ ረበናት፡ ይትኀብኡ፡ ወይፀንሕዋ፡ ወትቤሎን፡ ለአዋልዲሃ፡ ያምጽአ፡ ላቲ፡ ቅብአ፡ ወማኅፀበ፡ ወይዕጽዋ፡ ኆኅተ፡ ገነት፡ ወትትኀፀብ፡ ወገብራ፡ በከመ፡ አዘዘቶን፡ ወኢርእያሆሙ፡ ለረበናት፡ እለ፡ ይትኀብእዎን፡ ወወፂኦን፡ አዋልድ፡ ተንሥኡ፡ ፪ረበናት፡ እልክቱ፡ ወሮጹ፡ ኀቤሃ፡ ወይቤልዋ፡ ናሁ፡ ዕፅው፡ ኆኅተ፡ ገነት፡ ወአልቦ፡ ዘይሬእየነ፡ ወንፈቱ፡ ንስክብ፡ ምስሌኪ፡ ወኦሆ፡ በልነ፡ ወእመአኮ፡ ናስተዋዲየኪ፡ ከመ፡ ረከብነ፡ ብእሴ፡ ምስሌኪ፡ ወበእንተዝ፡ ሰደድኪ፡ አዋልዲኪ፨ ወበከያት፡ ሶስና፡ ወትቤ፡ ተመንደብኩ፡ እምኵለሂ፡ እመኒ፡ ገበርኩ፡ እመውት፨ ወእመኒ፡ ኢገበርኩ፡ ኢእድኅን፡ እምእዴሆሙ፡ ወይኄይሰኒ፡ ኢገቢርየ፡ እደቅ፡ ውስተ፡ እዴሆሙ፡ እምአአብስ፡ ቅድመ፡ እግዚአብሔር፨ ወአውየወት፡ ሶስና፡ በዐቢይ፡ ቃል፡ ወአውየዉ፡ ረበናት፡ ምስሌሃ፡ ወሮጸ፡ ፬፡ ወአርኀወ፡ ኆኅተ፡ ገነት፡ ወሰሚዖሙ፡ አውያት፡ በውስተ፡ ገነት፡ በቤቶሙ፡ እንተ፡ መፍልስት፡ ርእዩ፡ ምንተ፡ ኮነ፨ ወሶበ፡ ርእዩ፡ እልክቱ፡ ረበናት፡ ዝነገር፡ ተኃፈሩ፡ አግብርቲሆሙ፡ እስመ፡ ግሙራ፡ ኢተሰምዐ፡ ነገር፡ ዘከመዝ፡ ላዕለ፡ ሶስና፨ ወበሰኒታ፡ ተጋቢኦሙ፡ ሕዝብ፡ ኀበ፡ ምታ፡ ኢዮአቄም፡ መጽኡ፡ እልክቱ፡ ፪ረበናት፡ ምስለ፡ ልቦሙ፡ ወበዐመፃ፡ ከመ፡ ይቅትልዋ፡ ለሶስና፡ ወይቤሉ፡ በቅድመ፡ ሕዝብ፡ ወለአኩ፡ ለሶስና፡ ወለተ፡ ኬልቅዩ፡ ብእሲተ፡ ኢዮአቴም፡ ወለአኩ፡ ላቲ፡ ወመጽአት፡ ይእቲ፡ ወነገዳ፡ ወአዘማዲሃ፡ ወኵሉ፡ ዘመዳ፨ ወሶስናስ፡ ለሕይት፡ ጥቀ፡ ወሠናይት፡ ራእያ፡ ወአዘዙ፡

f. 185v

(col. 1) እልክቱ፡ ዐማፅያን፡ ይክስትዋ፡ ከመ፡ ይጽጋብዋ፡ እምስነ፡ ላሕያ፡ ወከሠትዋ፡ ወይበክዩ፡ አዝማዲሃ፡ ሰብአ፡ ወኵሉ፡ ዘያአምሩ፨ ወተንሥኡ፡ እልክቱ፡ ፪ረበናት፡ ማእከለ፡ ሕዝብ፡ ወአንበሩ፡ እደዊሆሙ፡ ላዕለ፡ ርእሳ፡ ወእንዘ፡ ትበኪ፡ ነጸረት፡ ሰማየ፡ እስመ፡ ተወከለ፡ ልባ፡ በእግዚአብሔር፨ ወይቤሉ፡ እልክቱ፡ ረበናት፡ እንዘ፡ ናንሶሱ፡ ውስተ፡ ገነት፡ ባሕቲትነ፡ ቦአት፡ ይእቲ፡ ወክልኤ፡ ገዘኢ፡ ወዐፀዉ፡ ኆኅተ፡ ገነት፡ ወፈነወቶን፡ ለአዋልዲሃ፡ ወመጽአ፡ ኀቤሃ፡ ወሬዛ፡ እምውእደ፡ ይትኀባእ፡ ወሰከባ፡ ምስሌሃ። ወንሐነ{ሰ}፡ ውስተ፡ ማእዝንተ፡ ገነት፡ ርኢነ፡ ኀጢአቶሙ፡ ሮጽነ፡ ኀቤሆሙ፡ ወረከብናሆሙ፡ ይሰክቡ፡ ኅቡረ፡ ወንሐነሰ፡ ሎቱ፡ ስአናሁ፡ እኂዘ፡ አምሰጠነ፡ እስመ፡ ይኃይላነ፡ ወአርኀዉ፡ ኆኅተ፡ ወወፅአ፡ ወኪያሃሰ፡ አኀዝናሃ፡ ወተስአልናሃ፡ መኑ፡ ብእሲሁ፡ ወኢያይደዐትነ፨ ወአምንዎሙ፡ ዐውድ፡ እስመ፡ ረበናት፡ ሕዝብ፡ እሙንቱ፡ ወመኴንታት፨ ወአውየወት፡ ሰስና፡ በዐቢይ፡ ቃል፡ ወትቤ፡ አምላክ፡ ዘለዓለም፡ ዘታአምር፡ ዘኅቡእ፡ ዘታአምር፡ ኵሉ፡ ዘእንበለ፡ ይኩን፡ አንተ፡ ታአምር፡ ከመ፡ በሐሰት፡ አስተዋደዩኒ፡ ወ፪ሁ፡ እመውት፡ ዘአልቦ፡ ዘገበርኩ፡ በዘ፡ አኅሠሙ፡ ላዕሌየ፡ እሉ፨ ወሰምዐ፡ እግዚአብሔር፡ ወእንዘ፡ ይወስዱ፡ ይቅትልዋ፡ ወአንሥአ፡ እግዚአብሔር፡ መንፈስ፡ ቅዱስ፡ ላዕለ፡ ወልድ፡ ወሬዛ፡ ዘስሙ፡ ዳንኤል፨ ወከልሐ፡ በዐቢይ፡ ቃል፡ ወይቤ፡ ንጹሕ፡ አነ፡ እምደማ፡ ለዛቲ። ወተመይጡ፡ ኀቤሁ፡ ኵሉ፡ ሕዝብ፡ ወይቤሉ፡ ምንትነ፡ ዝንቱ፡ ነገር፡ ዘትብል፡ አንተ፨ ወቆመ፡ ማእከሎሙ፡ ወይቤ፡ ከመዝኑ፡ አንትሙ፡ አብዳን፡ ሰብአ፡ እስራኤል፡ ዘእንበለ፡ ትሐትቱ፡

(col. 2) ወትጠይቁ፡ ተኴነኑ፡ ወለተ፡ እስራኤል፡ ግብኡ፡ ውስተ፡ ዐውድ፡ እስመ፡ ሐስው፡ አስተዋድዮታ፡ አሉ፨ ወተሰውጡ፡ ኵሉ፡ ሕዝብ፡ እንዘ፡ ይረውጹ፡ ወይቤልዎ፡ ሊቀናት፡ ነዒ፡ ንበር፡ ማእከሌነ፡ ወንግረነ፡ እስመ፡ ኪያከ፡ አልህቀ፡ እግዚአብሔር፨ ወይቤሎሙ፡ ዳንኤል፡ አርኅቅዎሙ፡ በዘዚእሆሙ፡ ወኅትዎሙ፡ ወአቅምዎሙ፡ በበ፡ ፬፡ ወጸውዕዎ፡ ለ፬፡ እምኔሆሙ፡ ወይቤሎ፡ ብሉይ፡ መዋዕሊከ፡ እኩያት፡ በጽሐ፡ ኅጣውኢከ፡ ዘገበርከ፡ ቀዲሙ፨ እስመ፡ ኰነንከ፡ ፍትሐ፡ ዐመፃ፡ ወአኅየውከ፡ ጊጉያነ፡ ወቀተልከ፡ ንጹሐ፡ ዘከልአ፡ እግዚአብሔር፡ ይቤ፡ ጻድቅ፡ ወንጹሕ፡ ኢትቅትል፡ ይእዜኒ፡ እመ፡ ርኢከ፡ ለዛቲ፡ ንግረነ፡ በታሕተ፡ አይ፡ ዕፅ፡ ርኢኮሙ፡ ይትናገሩ፡ ክልኤሆሙ፡ ወይቤ፡ በታሕተ፡ ዕዘ፡ ሰኪኖን፡ ወይቤ፡ ዳንኤል፡ አማን፡ ኀሰውከ፡ ላዕለ፡ ርእስከ፡ ናሁ፡ ወድአ፡ መልአከ፡ እግዚአብሔር፡ ያንቅዕከ፡ እማእከልከ፡ ወአግሐሶ፡ ኪያሁ፨ ወአዘዘ፡ ያምጽኡ፡ ከልአ፡ ወይቤሎ፡ ዘርአ፡ ከናአን፡ ወአኮ፡ ዘይሁዳ፡ ላሕይ፡ አስሐተከ፡ ወፍትወት፡ ጋፍትአ፡ ልብከ፨ ከመዝኑ፡ ትሬስዩ፡ ወለተ፡ እስራኤል፡ እስመ፡ ይእቲ፡ ኢክህለት፡ ተዋቅሶተክሙ፡ ወፈርሀት፡ ወለተ፡ ይሁዳ፡ ወተዐጋሰት፡ ወዐመፀክሙ፡ ይእዜኒ፡ ንግረኒ፡ ምንት፡ ዕፁ፡ በኀበ፡ ረከብኩሙ፡ ይትናገሩ፡ በበይናቲሆሙ፡ ወይቤ፡ ታሕቱ፡ ጵሪዮን፨ ወይቤ፡ ዳንኤል፡ አማን፡ ሐሰውከ፡ አንተሂ፡ ላዕለ፡ ርእስከ፡ ናሁ፡ ጽኑሕ፡ መልአከ፡ እግዚአብሔር፡ በሰይፍ፡ ይሠፅርከ፡ በመንፈቅከ፡ ከመ፡ ይሠሩክሙ፨ ወኵሉ፡ ሕዝብ፡ በዐቢይ፡ ቃል፡ ባረክዎ፡ ለእግዚአብሔር፡ ዘአድኀነ፡ ዘተወከለ፡ ቦቱ፨ አ

f. 186r

(col. 1) ወተንሥኡ፡ ላዕለ፡ እልክቱ፡ ፪፡ ረበናት፡ እስመ፡ አርስሖሙ፡ ዳንኤል፡ እምቃሎሙ፡ ወሐሰዉ፡ ሰምዖሙ፡ ወጋብሩ፡ ላዕሌሆሙ፡ በከመ፡ ገብሩ፡ አኩየ፡ ዲበ፡ ቢጾሙ፡ ወበሕገ፡ ሙሴ፡ ወቀተልዎሙ፡ ወድኅነ፡ ደመ፡ ንጹሐ፡ በይእቲ፡ ዕለት፨ ወአእኰትዎ፡ ለእግዚአብሔር፡ ኬልቄዩ፡ ወብእሲቱ፡ በእንተ፡ ወለቶሙ፡ ሶስና፡ ምስለ፡ ኢዮአቄም፡ ምታ፡ ወኵሉ፡ አዝግዲሃ፡ እስመ፡ ኢተረክበ፡ እኩዩ፡ ላዕሌሃ፡ ምግባር፡ ወኮነ፡ ዳንኤል፡ ዐቢየ፡ በቅድመ፡ ሕዝብ፡ ይእተ፡ ዕለተ፡ ወለዘለፉ፨ ራእይ፡ ፬፡ ራእይ፡ ፪። አመ፡ ፴፡ ዓመት፡ መንግሥቱ፡ ለኢዮአቄም፤ ንጸሠ፡ ይሁዳ፡ መጽአ፡ ናቡከዶኖጾር፡ ንጉሠ፡ ባቢሎን፡ ኢየሩሳሌም፡ ወቀተለ፡ ወአግብአ፡ እግዚአብሔር፡ ውስተ፡ እዴሁ፡ ለኢዮአቄም፡ ንጉሠ፡ ይሁዳ፡ ወንዋየ፡ ቤተ፡ እግዚአብሔር፡ ወወሰደ፡ ብሔረ፡ ሰናአር፡ ቤተ፡ አምላኩ፡ ወንዋየ፡ አቡሁ፨ ወቤተ፡ መዝገበ፡ አቡሁ፡ ወይቤሎ፡ ንጉሥ፡ ለአዝፉኔስ፡ ሊቀ፡ ኅፅዋኒሁ፡ ያምጽእ፡ እምደቂቀ፡ እስራኤል፡ እምእለ፡ ተፄወዉ፡ እምዘመደ፡ መንግሥት፡ ቢጸ፡ ወራዙት፡ እለ፡ አልቦሙ፡ ነውረ፡ ዘለሕይ፡ ገጾሙ፡ ወያአምሩ፡ ኵሎ፡ ጥበበ፡ ወይሌብዉ፡ ምክረ፡ ወይሔልዩ፡ ጥዩቀ፡ እሎቦሙ፡ ኀይለ፡ ይቁሙ፡ ውስተ፡ ጽርኀ፡ ንጉሥ፡ ቅድሜሁ፡ ወይምህርዎ፡ መጽሐፈ፡ ዘነገረ፡ ፋርስ፡ ወአዘዘ፡ ሎሙ፡ ንጉሥ፡ ሲሳዮሙ፡ ኵሉ፡ አሚረ፡ የሀብዎሙ፡ እማእደ፡ ንጉሥ፡ ዘዘ፡ ዕለቶሙ፡ ወእምነ፡ ወይን፡ ዘይሰቲ፡ ውእቱ፡ ወየኀርስዎሙ፡ ፫፡ ዓመተ፡ ወእም[ሂ]፡ ይቁሙ፡ ቅድመ፡ ንጉሥ። ወሀለዉ፡ ምስሌሆሙ፡ እምደቂቀ፡ ይሁዳ፡ ዳንኤል፡ ወአናንያ፡ ወአዘርያ፡ ወሚሳኤል፡ ወወለጦ

(col. 2) ሙ፡ አስማቲሆሙ፡ ሊቀ፡ ኅጽዋን፡ ለዳንኤል፡ በልጣሶር፡ ወለአናንያ፡ ሲድራቅ፡ ወለአዘርያ፡ ሚስት፡ ወለሚሳኤል፡ አብዴናጎ፨ ወአጥብ፡ ዳንኤል፡ በልቡ፡ ከመ፡ ኢይብለዕ፡ ለማእደ፡ ንጉሥ፡ ወከመ፡ ኢይስተይ፡ እምወይኑ፡ ወአስተብቍዖ፡ ለሊተ፡ ኅጽዋን፡ ከመ፡ ኢያብልዖ፨ ወወሀቦ፡ እግዚአብሔር፡ ለዳንኤል፡ ሣህለ፡ ወምሕረተ፡ በቅድመ፡ ሊቀ፡ ነጽዋን፡ ወይቤሎ፡ ሊቀ፡ ኅጽዋን፡ ለዳንኤል፡ እፈርሆ፡ አነ፡ ለእግዚአየ፡ ለንጉሥ፡ እስመ፡ አዘዘ፡ ሲሳየክሙ፡ ወዘትሰትዩ፡ እመ፡ ርእየክሙ፡ ድግዱጋኒክሙ፡ እምደቀ፡ እለ፡ ቢጽክሙ፡ ኢይኰንነኒ፡ ንጉሥ፡ ርእስየ፨ ወይቤሎ፡ ዳንኤል፡ ለአሜሳድ፡ ዘሤመ፡ ሊቅ፡ ኅጽዋን፡ ዲበ፡ ዳንኤል፡ ወአናንያ፡ ወአዛርያ፡ ወሚሳኤል፡ አመክሮሙ፡ በአግብርቲከ፡ ዐሡረ፡ ዕለተ፡ ወሀቡነ፡ እምፍሬ፡ ምድር፡ ወንብላዕ፡ ወማየ፡ ንስተይ፡ ወትርአይ፡ ነፍስትነ፡ ወነፍስቶሙ፡ ለደቅ፡ እለ፡ ይሴሰዩ፡ እማእደ፡ ንጉሥ፡ ወዘከመ፡ ርኢከ፡ ግበር፡ ምስለ፡ አግብርቲከ፡ ወሰምዖሙ፡ ወአምከሮሙ፡ ዐሡረ፡ ዕለተ፡ ኀየሰ፡ ነፍስቶሙ፡ ወሠነየ፡ ራእዮሙ፡ እምእልክቱ፡ ደቅ፡ እለ፡ ይሴሰዩ፡ እማእድ፡ ንጉሥ፨ ወእምዝ፡ ይነሥእ፡ አሜሴድ፡ ሲሳዮሙ፡ ወወይነ፡ ዘይሰትዩ፡ ወወሀቦሙ፡ ዘርአ፡ ምድር፡ ለ፬፡ ደቅ፨ ወወሀቦሙ፡ እግዚአብሔር፡ ጥበበ፡ ወአእምሮ፡ ወልቡና፡ በኵሉ፡ መጽሐፍ፡ ወዳንኤል፡ ጠቢብ፡ በኵሉ፡ ራእይ፡ ወፍካሬ፡ ሕልም፨ ወእምዝ፡ ተፈጺሞ፡ መዋዕል፡ ዘአዘዘ፡ ንጉሥ፡ ያምጽእዎሙ፡ ኀቤሁ፡ አብኦሙ፡ ሊቀ፡ ኅጽዋን፡ ቅድመ፡ ንጉሥ፡ ናቡክድኖጾር፨ ወተናገሮሙ፡ ንጉሥ፡ ወኢተረከበ፡ በውስተ፡ ኵሉ፡ ከመ፡ ዳንኤል፡ ወአናንያ፡ ወአዛርያ፡ ወሚሳኤል፨ ወቆሙ፡ ቅድመ፡ ንጉሥ፡ ወበኵሉ፡ ነ

f. 186v

(col. 1) ገረ፡ ጥበብ፡ ወምክር፡ ዘኀሠሠ፡ ንጉሥ፡ በኀቤሆሙ፡ ረከበ፡ ትዕሥርተ፡ እምኵሉ፡ ሰብአ፡ ሥራይ፡ ወሰብአ፡ ሰገል፡ እለ፡ ውስተ፡ መንግሥቱ፨ ወነበረ፡ ዳንኤል፡ እስከ፡ አኃቲ፡ ዓመት፡ መንግሥቱ፡ ለቂሮስ፡ ንጉሥ፨ ራእየ፡ ፪፡ ራእይ፡ በካልእ፡ ዓሥተ፡ መግሥቱ፡ ሐለመ፡ ናቡክድናጾር፡ ሕልመ፡ ወደንጋፀት፡ መንፈሱ፡ ወረሰዐ፡ ሕልሞ። ወይቤ፡ ንጉሥ፡ ጸውዓ፡ ሰብአ፡ ሥራይ፡ ወሰብአ፡ ሰገል፡ ወጠቢባነ፡ ወለባዊያነ፡ ወማእምራነ፡ ወይንግርዎ፡ ለንጉሥ፡ ሕልሞ፡ ወመጽኡ፡ ወቆሙ፡ ቅድመ፡ ንጉሥ፨ ወይቤሎሙ፡ ንጉሥ፡ ሐለምኩ፡ ሕልመ፡ ወደንገፀት፡ ነፍስየ፡ ወረሳዕኩ፡ ሕልምየ፡ ወተናገርዋ፡ ጠቢባን፡ ለንጉሥ፡ በሱርስት፡ ወይቤልዎ፡ ንጉሥ፡ ለዓለም፡ ሕያው፡ አንተ፡ ንግሮሙ፡ ለአግብርቲከ፡ ሕለመከ፡ ወናየድዓከ፡ ፍካሬሁ፨ ወተሰጥዎሙ፡ ንጉሥ፡ ወይቤሎሙ፡ ጠቢባን፡ ትረስዐኒ፡ ነገሩ፡ ወእምከመ፡ ኢታየድዓኒ፡ ነገርየ፡ ወሕልምየ፡ ወኢትፌክሩ፡ ሊተ፡ ትመውቱ፡ ወትትበረበሩ፡ ንዋየክሙ፡ ወእምከመሰ፡ አይዳዕክሙኒ፡ ሕልምየ፡ ወፈከርክሙሂ፡ ሊተ፡ ትነሥኡ፡ ፍታክሙ፡ ወዐስበክሙ፡ ወብዙኀ፡ አከብረክሙ፡ ወዳእሙ፡ ንግሩኒ፡ ሕልምየ፡ ወፈክሩ፡ ሊተ፡ ወአውሥእዎ፡ ዳግመ፡ ወይቤልዎ፡ ንጉሥ፡ ይንግሮሙ፡ ሕልሞ፡ ለአግብርቲሁ፡ ወፍካሬሁሰ፡ ንነግሮ። ወተሰጥዎሙ፡ ንጉሥ፡ ወይቤ፡ አማን፡ አእመርኩ፡ አነ፡ ከመ፡ ታስተኃፍሩኒ፡ እስመ፡ ተረስዐኒ፡ ነገሩ፡ እምከመ፡ ይእዜ፡ ኢትነግሩኒ፡ ሕልምየ፡ አእመርኩ፡ ከመ፡ ተኀሥሡ፡ ሊተ፡ ዘትፈጥሩ፡ ነገረ፡ ሐሰት፡ ቅድሜየ፡ አይድዑኒ፡ ሊተ፡ ሕልምየ፡ ዘእንበለ፡ ይኅ[.]ፍ፡ ጊዜሁ፡ ወአእምር፡ ፍካሬሁ፡ ትነግሩኒ። ወአውሥኡ፡ ካዕበ፡ ጠቢባነ፡ በቅድመ፡ ንጉሥ፡ ወ

(col. 2) ይቤሉ፡ አልቦ፡ ሰብአ፡ በዲበ፡ ምድር፡ ዘይክል፡ አእምሮ፡ ነገሩ፡ ለንጉሥ፡ ወአልቦ፡ ንጉ[ሠ]ዐቢየ፡ መልአከ፡ ዘይሴአል፡ ነገረ፡ ዘከመዝ፡ በኀበ፡ ጠቢባነ፡ ወሰብአ፡ ሰገል፡ ወሰብአ፡ ሥራይ፡ እስመ፡ ዕፁብ፡ ዝነገር፡ ዘይሴአል፡ ንጉሥ፡ ወአልቦ፡ በዕደ፡ ዘይነግሮ፡ ቅድመ፡ ንጉሥ፡ ዘእንበለ፡ አማልክት፡ እለ፡ ኢኮነ፡ ንብረቶሙ፡ ምስለ፡ ኵሉ፡ ዘሥጋ፨ ወሶቤሃ፡ ተምዐ፡ ንጉሥ፡ ዐቢየ፡ መዐተ፡ ወይቤ፡ ይትትልዎሙ፡ ለኵሎሙ፡ ጠቢበነ፡ ባቢሎን፡ ወወፅአ፡ ትእዛዝ፡ ወአኀዙ፡ ይቅትልዎሙ፡ ወኀሠሥዎ፡ ለዳንኤል፡ ወለአዕርክቲሁ፡ ይቅትልዎሙ፨ ወተናገሮ፡ ለዳንኤል፡ ለአርዮከ፡ ሊቀ፡ መብስለኒሁ፡ ለንጉሥ፡ ዘወጽአ፡ ይቅትሎሙ፡ ለጠቢባነ፡ ባቢሎን፡ ወተሥእሎ፡ ወይቤሎ፡ መልአከ፡ ንጉሥ፡ በአንተ፡ ምንት፡ ወፅአ፡ ትእዛዝ፡ ዕፁብ፡ በቅድመ፡ ገጹ፡ ለንጉሥ። ወነገሮ፡ አርዮክ፡ ለዳንኤል፡ ወአስተብቍዖ፡ ከመ፡ የዐድምዎ፡ ወይንግሮ፡ ለንጉሥ፡ ወይፈክር፡ ሎቱ፨ ወቦአ፡ ዳንኤል፡ ቤቶ፡ ወነገሮሙ፡ ለአዕርክቲሁ፡ ዘነገረ፡ ለአናንያ፡ ወአዛርያ፡ ወሚሳኤል፡ ወሣአሉ፡ ሣህለ፡ በኀበ፡ አምላከ፡ ሰማይ፡ በእንተ፡ ዘኅቡእ፡ ከመ፡ ኢይሙት፡ ዳንኤል፡ ወአዕርክቲሁ፡ ምስለ፡ ኵሉ፡ ጠቢባን፨ ወእምዝ፡ ተከሥተ፡ ሎቱ፡ ለዳንኤል፡ በራእየ፡ ሌሊት፡ ወአእኰቶ፡ ዳንኤል፡ ለአምለከ፡ ሰማይ፡ ወይቤ፡ ይትባረክ፡ ስመ፡ እግዚአብሔር፡ ለዓለም፡ ወእስከ፡ ለዓለም፡ እስመ፡ ሎቱ፡ ጥባብ፡ ውእቱ፡ ወምክር፡ ወኀይል፡ ወውእቱ፡ ይዌልጥ፡ ዓመተ፡ ወመዋዕለ፡ ወያነብር፡ ነገሥተ፡ ወይስዕር፡ ወይሁቦሙ፡ ጥበበ፡ ለጠቢባን፡ ወምክረ፡ ለመከርያን፨ ወውእቱ፡ ይከሥት፡ ዘዕሙቅ፡ ወኅቡእ፡ ወያአምር፡ ዘውስተ፡ ጽልመት፡ ወኀቤሁ፡ ሀሎ፡

f. 187r

(col. 1) ብርሃን፡ አንተ፡ አምላክ፡ አበዊነ፡ እገኒ፡ ለከ፡ ወእሴብሐከ፡ እስመ፡ ወሀብከኒ፡ ጥበበ፡ ወአእምሮ፡ ወነገርከኒ፡ ዘአስተብቋዕኩከ፡ ወአይዳዕከኒ፡ ሕልሞ፡ በንጉሥ፡ ወሖረ፡ ዳንኤል፡ ኀበ፡ አርዮክ፡ ዘአዘዘ፡ ንጉሥ፡ ይቅትሎሙ፡ ለጠቢባነ፡ ባቢሎን፡ ወይቤሎ፡ ኢትቅትሎሙ፡ ለጠቢባነ፡ ባቢሎን፡ አብአኒ፡ ቅድመ፡ ንጉሥ፡ ወአነ፡ እነግሮ፡ ለንጉሥ፡ ፍካሬሁ፡ ወሕልሞሂ። ወሶቤሃ፡ ፍጡነ፡ አብኦ፡ ለዳንኤል፡ አርዮከ፡ ቅድመ፡ ንጉሥ፡ ወይቤ፡ ረከብኩ፡ ብእሲ፡ እምደቂቀ፡ ጼዋ፡ ዘይነግሮ፡ ለንጉሥ፡ ፍካሬ፨ ወተሰጥዎ፡ ንጉሥ፡ ወይቤሎ፡ ለዳንኤል፡ ዘስሙ፡ በልጣሶር፡ ትክልኑ፡ ትንግረኒ፡ ሕልምየ፡ ወዘርኢኩ፡ ወፍካሬሁኒ፨ ወአውሥአ፡ ዳንኤል፡ ቅድመ፡ ንጉሥ፡ ወይቤ፡ ዝነገር፡ ዘይሴአል፡ ንጉሥ፡ ኢኮነ፡ ለጠቢባን፡ ወኢ[ኮነ፡ ]ለማእምራነ፡ ወለሰብአ፡ ሰገል፡ ወኢለእለ፡ ሥራይ፡ ነገሩ፡ ለንጉሥ፡ ሀሎ፡ ዳእሙ፡ አምለክ፡ ውስተ፡ ሰማይ፡ ዘይከሥት፡ ዘኅቡእ፡ ወአርአዮ፡ ለንጉሥ፡ ናቡክድኖጾር፡ ዘሀሎ፡ ይኩን፡ በደኃሪ፡ መዋዕል፨ ከመዝ፡ ውእቱ፡ ሕልምከ፡ ወርኢከ፡ ርእስከ፡ በውስተ፡ ምስካብከ፡ ንጉሥ፡ እስመ፡ ሐለይከ፡ ምንተ፡ ይከውን፡ እምድኅረከ፡ ወዘይከሥት፡ ኅቡአ፡ አርእየከ፡ ዘሀሎ፡ ይኩን፨ ወአነሂ፡ አኮ፡ በጥበበ፡ እምኵሉ፡ ሕያው፡ ዘተከሥተ፡ ሊተ፡ ዘኅቡእ፡ ዳእም፡ ከመ፡ እንግሮ፡ ለንጉሥ፡ ፍካሬሁ፡ ከመ፡ ታእምር፡ ዘኀለይከ፡ በልብከ፡ አንተ፡ ንጉሥ፡ ርኢከ፡ ወናሁ፡ ምስል፡ ፬፡ ዐቢይ፡ ውእቱ፡ ምስለ፡ ገጹ፡ ይኔጽር፡ ቅድሜከ፡ ወግሩም፡ ራእዩ፡ ዘወርቅ፡ ጽሩይወእደዊሁ፡ ወእንግድዓሁ፡ ወመዝራዕቱ፨ ዘብሩር፡ ወከርሡ፡ ወሐቌሁ፡ ዘብርት፡ አቍያጺሁ፡ ዘኀጺን፡ ወመንፈቀ፡ እገሪሁ፡ ኀጺነ፡ ወመንፈቁ፡ ልሕኵት፡ ወእንዘ፡ ትነጽር፡ ተመትረ፡ እብን፡ እምደብር፡ ዘእንበለ፡ እድ፡ ወወ

(col. 2) ረደ፡ ዲበ፡ እገሪሁ፡ ዘኀጺን፡ ወዘልሕኵት፡ ወኅረጾ፡ ለዝሉፉ፨ ወእምዝ፡ ተሐርፀ፡ በምዕር፡ ልሕኵቶሂ፡ ወኁጺኑ፡ ወብርቱሂ፡ ወብሩሩሂ፡ ወወርቱሂ፡ ወኮነ፡ ከመ፡ ጸበለ፡ ዐውድ፡ ዘማእረር፡ ወነሥኦ፡ ነፋስ፡ ኵሎ፡ ወኢተዐውቀ፨ መካኑ፨ ወዝኩ፡ እብን፡ ዘቀጥቀጠ፡ ኮነ፡ ደብረ፡ ዐቢየ፡ ወመልአ፡ ኵሉ፡ ምድረ፡ ዝውእቱ፡ ሕልመከ፡ ወፍካሬሁኒ፡ እነግር፡ ቅድመ፡ ንጉሥ፡ አንተ፡ ንጉሠ፡ ንጉሠ፡ ነገሥት፡ ዘወሀበከ፡ አምላከ፡ ሰማይ፡ መንግሥተ፡ ጽኑዐ፡ ወኀያለ፡ ወክቡረ፡ በኵሉ፡ በሐውርተ፡ ኀበ፡ ይነብሩ፨ ደቂቀ፡ እጓለ፡ እመሐያው፡ ወአርዌ፡ ገዳም። ወአዕዋፈ፡ ሰማይ፡ ወዓሣተ፡ ባሕር፡ ወወሀበከ፡ ውስተ፡ እዴከ፡ ወሤመከ፡ እግዚኦ፡ ለኵሉ፡ አንተ፡ ውእቱ፡ ርእሱ፡ ዘወርቅ፡ ወእምድኅሬሁ፡ ይቀውም፡ ካልአ፡ ንጉሠ፡ ዘይቴኀት፡ እምኔከ፡ ውእቱ፡ ዝኩ፡ ብሩር፡ ወዝኩሰ፡ ዘብርት፡ ሣልስ፡ መንግሥት፡ ዘይኴንን፡ ኵሎ፡ ምድረ፨ ወረብዕ፡ መንግሥት፡ ጽኑዕ፡ ውእቱ፡ ከመ፡ ሐፂን፡ ወያደከሞ፡ ለኵሉ፡ ወይርቆት፡ ከማሁ፡ ወይመውኦ፡ ለኵሉ፡ ወያገርሮ፡ ወዝ፡ ዘርኢከ፡ እገሪሁ፡ ወአጸብዒሁ፡ መንፈቁ፡ ልሕኵት፡ ወመንፈቁ፡ ኀጺን፡ እስመ፡ መንግሥቱ፡ ኑፋቅ፡ ውእቱ፡ ወእምጕንዱ፡ ለኀጺን፡ ውስቴታ፡ በከመ፡ ርኢከ፡ ኀፂን፡ ድሙር፡ ምስበ፡ ልሐኵት፡ ወአጸብዐ፡ እገሪሁኒ፡ መንፈቁ፡ ኀፂን፡ ወመንፈቁ፡ ልሕኵት፡ መንፈቀ፡ መንግሥት፡ ጽኑዕ፡ ወመንፈቀ፡ ይትቀጠቀጥ፡ ወዘኒ፡ ዘርኢከ፡ ኀፂነ፡ ወልሕኵት፡ ኀዉስ፡ ወከማሁ፡ ኀዉሣን፡ እሙንቱ፡ በዘ፡ ርኢከ፡ እጓለ፡ እምሐያው፡ ወኢኮነ፡ ድሙራነ፡ ዘንተ፡ ምስለ፡ ዝኩ፨ በከመ፡ ኢይዴመር፡ ኀጺን፡ ምስለ፡ ልሕኵት፨ ወበመዋዕሊሆሙ፡ ለእሙንቱ፡ ነገሥት፡ አምላከ፡ ሰማይ፡ ያመጽአ፡ መንግሥተ፡ ዘለዓለም፡ ዘኢየኀልቅ፡ ወ{ዘ}ኢይትወሀብ፡ ለካልእ፡ ሕዝብ፡ መንግሥቱ፡ ይመውእ፡ ወያደርር፡ ኵሉ፡ ነገሥተ፡ ውእቱ፡ ይትውም፡ ለዓለ

f. 187v

(col. 1) ም፡ ዘከመ፡ ርኢከ፡ እምደብር፡ ወረደ፡ እብን፡ ዘእንበለ፡ እድ፡ ወኀረጸ፡ ልሕኵቶሂ፡ ወኀጺኖሂ፡ ወብርቶሂ፡ ወብሩሮሂ፡ ወወርቆሂ፡ አምላክ፡ ዐቢይ፡ አርአዮ፡ ለንጉሥ፡ ዘሀሎ፡ ይኩን፡ ከመዝ፡ ወእመንቱ፡ እልሙኒ፡ ወርቱዕ፡ ፍካሬሁኒ፨ ወሶቤሃ፡ ሰገደ፡ ንጉሥ፡ ናቡከድኖጾር፡ በገጹ፡ ወሰገደ፡ ለዳንኤልሂ፡ ወአከበሮ፡ ወመና፡ ወመዐዛ፡ ሠናየ፡ አዘዘ፡ ሎቱ፨ ወተሰጥዎ፡ ንጉሥ፡ ለዳንኤል፡ ወይቤሎ፡ አማን፡ አምላክክሙ፡ አምላከ፡ አማልክት፡ ውእቱ፡ ወእግዚአ፡ አጋእዝት፡ ወንጉሠ፡ ነገሥት፡ ወዘይሬኢ፡ በኅቡእ፡ እስመ፡ ክህልከ፡ አእምሮ፡ ዘንተ፡ ዘክዱን፡ ወአዕበዮ፡ ንጉሥ፡ ለዳንኤል፡ ወብዙኀ፡ ፈተተ፡ ወወሀቦ፡ ዐቢያተ፡ ወሤሞ፡ ለኵሉ፡ በሐውርተ፡ ባቢሎን፡ ወመልአከ፡ ወመኰንነ፡ ለኵሉ፡ ጠቢባን፡ በባቢሎን፡ ወሰአለ፡ ዳንኤል፡ በኀበ፡ ንጉሥ፡ ወሤሞ፡ ለሢድራቅ፡ ወሚሣቅ፡ ወአብደናጎ፡ ላዕለ፡ ግብረ፡ በሐርተ፡ ባቢሎን፡ ወዳንኤል፡ ውስተ፡ ዐጸድ፡ ንጉሥ፡ ራእይ፡ ፳፡ ራእይ[..]፡ አመ፡ ፲ወ፰፡ ዓመተ፡ መንግሥቱ፡ ላቡከድኖጾር፡ ገብረ፡ ምስለ፡ ዘወረቅ፡ ኑኁ፡ ፷፡ በእመት፡ ወግድሙ፡ ፮፡ በእመት፡ ወአቀሞ፡ ውስተ፡ ሐቅል፡ ባቢሎን፡ ወለአከ፡ ያስተጋብኡ፡ መኳንንተ፡ መለእከተ፡ ወመሳፍንተ፡ ወዐበይተ፡ ወነገሥተ፡ ወኵሙ፡ መላእክተ፡ በሐውርት፡ ይመጽኡ፡ ለመድቅሐ፡ ውእቱ፡ ምስል፡ ዘአቀመ፡ ናቡከድኖጸር፡ ንጉሥ፨ ወተጋብኡ፡ መኳንንተ፡ ወመሰፍንተ፡ ወመጋብተ፡ ወዐበይተ፡ ወሐበይተ፡ ወነገሥተ፡ ወመላእክተ፡ በሐውርተ፡ ለመድቅሐ፡ ምስለ፡ ዘአቀመ፡ ናቡከድኖጾር፡ ንጉሥ፨ ወቆመ፡ ቅድመ፡ ምስል፡ ወከልሐ፡ አዋዲ፡ ባሕቁ፡ በኀይል፡ ለክሙ፡ ይብሉክሙ፡ አሕዛብ፡ ወሕዝብ፡ ወበሐውርት፡ እምከመ፡ ሰማዕሙ፡ ቃለ፡ ቀርን፡ ወዕንዚራ፡ ወመሰንቆ[.]

(col. 2) ብዕዘ፡ ወማኅሌተ፡ ግነዩ፡ ወሰወግዱ፡ ለምስ[ለ]፡ ዘነወርቅ፡ ወአቀመ፡ ናቡከድኖጾር፡ ንጉሥ፡ ወዘኢገነየ፡ ወኢሰገደ፡ በጊዜሃ፡ ይወድይ[ዎ]፡ ውስተ፡ እቶነ፡ እሳት፡ ዘይነድድ፨ ወእምዝ፡ ሶበ፡ ሰምዑ፡ አሕዛብ፡ ቃለ፡ ቀርን፡ ወዕንዚራ፡ ወመሰንቆ፡ ወብዕዘ፡ ወማኅሌተ፡ ገነዩ፡ [ሀ]ሉ፡ አሕዛብ፡ ወሰገዱ፡ ለምስል፡ ዘወርቅ፡ ዘአቅመ፡ ናቡከድኖጾር፡ ንጉሥ፡ ወእምዝ፡ መጽኡ፡ ሰብአ፡ ፈርስ፡ ወአስተዋደይዎሙ፡ ለአይሁድ፡ ኀበ፡ ናቡክድኖጾር፡ ንጉሥ፡ ለዓለም፡ ሕያው፡ አንተ፡ ንጉሥ፡ አዘዝከ፡ ትእዛዘ፡ ለኵሉ፡ አሕዛብ፡ ከመ፡ እምከመ፡ ሰምዑ፡ ቃለ፡ ቀርን፡ ወዕንዚራ፡ ወመስንቆ፡ ወማሕሌተ፡ ወከበሮ፡ ወኵሉ፡ ተውኔተ፡ ዘኢገነየ፡ ወኢሰግደ፡ ለምስለ፡ ዘወርቅ፡ ይደይዎ፡ ውስተ፡ እቶነ፡ እሳት፡ ዘይነድድ፡ ወሀዉ፡ ዕደው፡ እለ፡ ሤምከ፡ ለግብረ፡ በሐውርተ፡ ባቤሎን፡ ሲድራቅ፨ ወሚሳቅ፡ ወአብዴናጎ፡ እለ፡ አበዩ፡ ትእዛዘከ፡ ንጉሥ፡ ወኢያምለኩ፡ አምላክከ፡ ወኢሰገዱ፡ ለምስል፡ ዘወርቅ፡ ዘገበርከ፨ ወሶቤሃ፡ ተምዐ፡ ናቡክድኖጾር፡ ንጉሥ፡ ወአዘዘ፡ በመዓት፡ ያምጽእዎሙ፡ ለሲድራት፡ ወሚሳቅ፡ ወአብዴናጎ፡ ወመጽኡ፡ ቅድመ፡ ንጉሥ፡ ወተሰጥዎሙ፡ ናቡከድኖጾር፡ ወይቤሎሙ፡ አመንከሙኑ፡ ሲድራቅ፡ ወሚሳቅ፡ ወአብዴናጎ፡ ኢታመልኩ፡ አምላኪየ፡ ወኢትሰግዱ፡ ለምስል፡ ዘወርቅ፡ ዘገበርኩ፡ ይእዜኒኬ፡ እመ፡ ጥቡዓን፡ አንትሙ፡ እምከመ፡ ሰማዕክሙ፡ ቃለ፡ ቀርን፡ ወዕንዚራ፡ ወመሰንቆ፡ ወማኅሌተ፡ ወከበሮ፡ ወብዕዘ፡ ወኵሉ፡ ተውኔተ፡ ወእስኩ፡ ለእመ፡ ኢትሰግዱ፡ ለምስል፡ በጊዜሃ፡ ይወድዩከሙ፡ ውስተ፡ እቶነ፡ እሳት፡ ዘይነድድ፡ ወመኑ፡ ውእቱ፡ እግዚአብሔር፡ ዘያድኅነክሙ፡ እምእዴየ፡ ወአውሥእዎ፡ ሲድራቅ፡ ወሚሳቅ፡ ወአብዴናጎ፡ ለናቡ

f. 188r

(col. 1) ከድኖጾር፡ ንጉሥ፡ ወይቤልዎ፡ ኢንፈቅድ፡ ንሕነሰ፡ ንሰጠውከ፡ በዝንቱ፡ ነገር፡ ሀሎ፡ አምላክነ፡ ውስተ፡ ሰማይ፡ ዘናመልከ፡ ንሕነ፡ ወይክል፡ አድኅኖተነ፡ እምእዴከ፡ ወእምእቶነ፡ እሳት፡ ዘይነድድ፡ ወያነግፈነ፡ እምእዴከ፡ ንጉሥ፡ ከመ፡ ታእምር፡ አምላክከሂ፡ ኢናመልከ፡ ወለምስል፡ ዘወርቅ፡ ዘአቀምከ፡ ኢንሰግድ፨ ወሶቤሃ፡ ተምዐ፡ ናቡከድናጾር፡ ባሕቁ፡ ወትወለጠ፡ ርእየተ፡ ገጹ፡ በእንተ፡ ሲድራቅ፡ ወሚሳቅ፡ ወአብዴናጎ፡ ወአዘዘ፡ ይንድዱ፡ እሳተ፡ ምሰብዒተ፡ እስከ፡ ባሕቁ፡ ያውዒ፨ ወአዘዛ፡ ዕደወ፡ ጽኑዓነ፡ ወኀያለነ፡ ያጽድፍዎሙ፡ ለሲድራቅ፡ ወሚሳቅ፡ ወአብዴናጎ፡ ወያውርድዎሙ፡ ውስተ፡ እቶን፡ እሳት፡ ዘይነድድ፨ እስመ፡ ኀያል፡ ቃለ፡ ንጉሥ፡ አንደዱ፡ እቶነ፡ በሕቁ፡ ምስብዒተ፡ ወወረዱ፡ እሉ፡ ፫፡ ሲድራቅ፡ ወሚሳቅ፡ ወአብዴናጎ፡ ማእከለ፡ እቶነ፡ እሳት፡ እንነድድ፡ እንዘ፡ እሱራን፡ ወአንሶሰዉ፡ ማእከለ፡ እሳት፡ ወአእኰቱ፡ እግዚአብሔር፡ ወይባርክዎ፡ ለእግዚኣብሔር፨ ወቆመ፡ አዛርያ፡ ወጸለየ፡ ከመዝ፡ ወከሠተ፡ አፉሁ፡ በማእከለ፡ እሳት፡ ወይቤ፨ ይትባረክ፡ እግዚኣብሔር፡ አምላከ፡ አበዊነ፡ እኩት፡ ውስቡሕ፡ ስምከ፡ ለዓለም፨ እስመ፡ ጻድቅ፡ አንተ፡ በኵሉ፡ ዘአምጻእከ፡ ላዕሌነ፨ ወእሙን፡ ኵሉ፡ ግብረከ፡ ወርቱዕ፡ ኵሉ፡ ፍናዊከ፨ ወጽድቅ፡ ኵሉ፡ ኵነኔከ፡ ወገበርከ፡ ፍትሐ፡ ወርትዐ፡ በኵሉ፡ ዘገበርከ፡ ለነ፡ ወዲበ፡ ሀገረ፡ አበዊነ፡ ኢየሩሳሌም፡ ቅድስት፡ እስም፡ ኵነኔ፡ ርትዕ፡ አምጻእከ፡ ዘንተ፡ በኀጢአተነ፡ ኵሎ። እስመ፡ አበስነ፡ ወጸጋይነ፡ ዘኀዳግናከ፡ ወዐመፅነ፡ በኵሉ፡ ወኢሰማዕነ፡ ትእዛዘከ፡ ወኢዐቀብነ፡ ወኢገበርነ፡ በከመ፡ አዘዝከነ፡ ከመ፡ ይኩን፡ ሠናየ፡ ላዕሌነ፨ ወኵሎ፡ ዘአምጻእኩ፡ ላዕሌነ፡ ወኵሎ፡ ዘገበርከ፡ ዲቤነ፡ በኵ

(col. 2) ነኔ፡ ጽድቅ፡ ረሰይከ፨ ወመጠውከነ፡ ውስተ፡ እደ፡ ፀርነ፡ ኃጥአን፡ ወዐላዊያን፡ ወንጉሥ፡ ዐማፂ፡ ወእኩይ፡ እምኵሉ፡ ምድር፡ ወይእዜኒ፡ አኮ፡ መጠነነ፡ ኃፍራተ፡ ወኀሣረ፡ ለአግብርቲከ፡ ዘኮነነ፡ ወለእለ፡ ይፈርሁከ፡ ወኢትመጥወነ፡ ለግሙራ፡ በእንተ፡ ስመከ፡ ወኢትሚጥ፡ ኪዳነከ፡ ወኢታርልቅ፡ ምሕረተከ፡ እምኔነ፡ በእንተ፡ አብርሃም፡ ፍቁርከ፡ ወበእንተ፡ ይስሓቅ፡ ቍልዔከ፨ ወእስራኤል፡ ቅዱሳከ፨ እለ፡ ተናገርኮሙ፡ ወትቤሎሙ፡ ከመ፡ ታብዝኅ፡ ዘርኦሙ፡ ከመ፡ ኮከበ፡ ሰማይ፡ ወከመ፡ ኆጻ፡ ዘውስተ፡ ጽንፈ፡ ባሕር፡ እስመ፡ ውሑዳን፡ እምኵሉ፡ አሕዛብ፡ ወኮነ፡ ኀሣረነ፡ በኵሉ፡ ምድር፡ ዮም፡ በእንተ፡ ኀጢአተነ፡ ወአልቦ፡ በዝ፡ መዋዕል፡ መልአከ፡ ወነቢየ፡ ወንጉሠ፡ ወኢቍርባነ፡ ወኢመሥወዕቶ፡ ወኢኀበ፡ ያጸንሕሑ፡ ዕጣነ፡ ወኢብሔረ፡ ኀበ፡ ይፈርዩ፡ በቅድሜከ፡ ይርከቡ፡ ሣህለከ፡ ዳእሙ፡ በነፍስ፡ የዋህ፡ ወበመንፈስ፡ ትሑት፡ ተወከፈነ፡ ከመ፡ መሥዋዕተ፡ ሐራጊት፡ ወአልህምት፡ ወአእለፍ፡ አባግዕ፡ ስቡሐን፡ ከማሁ፡ ይኩን፡ መሥዋዕተነ፡ በቅድሜከ፡ ዮም፡ ወይትፈጸም፡ በድኅሬከ፨ እስመ፡ ኢይትኃፈሩ፡ ብከ፡ እለ፡ ይትዌክሉከ፡ ወይእዜኒ፡ ንተልወከ፡ ወንፈርሀከ፡ አነኅሥሥ፡ ገጸከ፡ ወኢታስተኃፍረነ፡ ዳእሙ፡ ግበር፡ ምስሌነ፡ በከመ፡ ተመይጦተከ፡ ወበከመ፡ ብዝኀ፡ ምሕረተከ፡ ወአድኅነነ፡ በስብሐቲከ፡ ሀብ፡ አኰቴተ፡ ለስምከ፡ እግዚኦ፡ ወይትኃፈሩ፡ እለ፡ ያሐስሙ፡ ለአግብርቲከ፡ ወይትኃፈሩ፡ በኵሉ፡ ትእግልቶሙ፡ ወይትቀጥቀጥ፡ ኀይሎሙ፡ ወያእምሩ፡ ከመ፡ አንተ፡ እግዚአብሔር፡ አምላክ፡ ባሕቲተከ፡ ወስቡሕ፡ በኵሉ፡ ዓለም፡ ወኢኀደጾ፡ አስተዋድዮቶሙ፡ ወዓሊ፡ ኀበ፡ ንጉ

f. 188v

(col. 1) ሥ፡ ወውስተ፡ እሳቱ፡ ተይ፡ ወፒሰ፡ ወሰጢጲዮን፡ ወቀሌማጤዳ፡ ወተለዐለ፡ ነበልባለ፡ እምቶን፡ ፵፡ ወ፱፡ በእመት፡ ወያንሶስ፡ ዉ፨ ወያውዒ፡ ዘረከበ፡ ኀበ፡ እቶኖሙ፡ ለፋርስ፡ ወወረደ፡ መልአከ፡ እግዚአብሔር፡ ምስለ፡ እለ፡ አዛርያ፡ ውስተ፡ እቶን፡ ወዘበጦ፡ ለነበልባል፡ እሳተ፡ እምእቶን፡ ወርእዮ፡ በማእከለ፡ እቶን፡ ከመ፡ ነፍስ፡ ቈሪር፡ ወኢለከፎሙ፡ ወኢበምንትኒ፡ ወኢሰሓጦሙ፡ ወኢያጽሀቆሙ፡ ሶቤሃ፡ እሙንቱ፡ ሠለሥቲሆሙ፡ ኅቡመ፡ በ፬፡ አፍ፡ ሰብሑ፡ ወአእኰቱ፡ ወባረኩ፡ ለእግዚአብሔር፡ በውስተ፡ እቶን፡ ወይቤሉ፨ ይትባረክ፡ እግዚአብሔር፡ አምላከ፡ አበዊነ፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ወይትባረክ፡ ስመ፡ ስብሐቲሁ፡ ቅዱስ፡ ወስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ቡሩከ፡ አንተ፡ በጽርሐ፡ ቅድስተ፡ ስብሐቲከ፡ ወስቡሕኒ፡ አንተ፡ ወእኩትኒ፡ አንተ፡ ለዓለም፨ ቡሩከ፡ አንተ፡ ዘትሬኢ፡ ቀለያተ፡ ነኪረከ፡ ላዕለ፡ ኪሩቤል፡ ወስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ቡሩከ፡ አንተ፡ በዲበ፡ መንበረ፡ መንግሥተከ፡ ወስቡሕኒ፡ አንተ፡ ወቡሩክኒ፡ አንተ፡ ለዓለም፨ ቡሩክ፡ አንተ፡ በመልዕ{ል}ተ፡ ሰማያት፡ ወስቡሕኒ፡ አንተ፡ ወክቡርኒ፡ አንተ፡ ለዓለም፨ ይባርክዎ፡ ኵሉ፡ ግብረ፡ እግዚእ፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ሰማያት፡ ለእዚአብሔር፡ ስቡሕኒ፡ ውእቱ፡ ወልዑዓልኒ፡ ውእቱ፡ ለዓለም። ይባርክዎ፡ መላእክተ፡ እግዚእ፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ወእቱ፡ ለዓለም፨ ይባርክዎ፡ ኵሉ፡ ማያት፡ ዘመልዕልተ፡ ሰማያት፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓ

(col. 2) ለም፨ ይባርክዎ፡ ኵሉ፡ ኀይለ፡ እግዚ[እ]፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ፀሐይ፡ ወወርሕ፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ከዋክብተ፡ ሰማይ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ጠል፡ ወዝናም፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ኵሉ፡ መንፈስ፡ ለእግዚብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ እሳት፡ ወለህብ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ለመዐልተ፡ ወሌሊተ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም። ይባርክዎ፡ ጠል፡ ወአውል፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ቍር፡ ወአስሐትያ፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፡ ይባርክዎ፡ በርህ፡ ወጽልመት፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ደደከ፡ ወመርቄ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ በረድ፡ ወ[ጊ]ሜ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም። ይባርክዎ፡ መብረቅ፡ ወደመናተ፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፡ ትባርኮ፡ ምድር፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም። ይባርክዎ፡ አድባር፡ ወአውግር፡ ለእግዚብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ኵሎ፡ ዘይ[በ]ቊ

f. 189r

(col. 1) ል፡ ውስተ፡ ምድር፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ [ይ]ባርክዎ፡ ቀለያት፡ ለእግዚአብሔር፡ ስ[ቡ]ሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ባሕር፡ ወአፍላግ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ዐንበር፡ ወኵሉ፡ ዘይትኃወስ፡ ውስተ፡ ማይ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ አዕዋፈ፡ ሰማይ፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርከዎ፡ ኵሉ፡ አ[ራ]ዊት፡ ወእንስሳ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፡ ይባርክዎ፡ ደቂቀ፡ እጓለ፡ እመሕያው፡ ለእዚአብአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፡ ይባርከዎ፡ እስራኤል፡ ለእግዚኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይበርክዎ፡ ካህናተ፡ እግዚእ፡ ለእግዚኣብሔር፨ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ አግብርተ፡ እግዚእ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ መንፈስ፡ ወነፍሰ፡ ጻድቃን፡ ለእግዚአኣብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ ጻድቃን፡ ወትሑታነ፡ ልብ፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ ይባርክዎ፡ አናንያ፡ ወአዛርያ፡ ወሚሳኤል፡ ለእግዚአብሔር፡ ስቡሕኒ፡ ውእቱ፡ ወልዑልኒ፡ ውእቱ፡ ለዓለም፨ እስመ፡ አድኀነነ፡ እምእደ፡ ሲኦል፡ ወእሞት፡ በልሐነ፡ ወእምእቶነ፡ እሳት፡ ዘይነደድ፡ አንገፈነ፡ ወአውጻአነ፡ እማእክለ፡ ነበልባል፡ ግነዩ፡ ለእግዚአብሔር፡

(col. 2) እስመ፡ ኄር፡ እስመ፡ ለዓለም፡ ምሕረቱ፡ ባርክዎ፡ ለእግዚኣብሔር፡ ኵልክሙ፡ እለ፡ ትፈርህዎ፡ ለአምላከ፡ አማልክት፡ ስብሕዎ፡ ወግነዩ፡ ሎቱ፡ እስመ፡ ለዓለም፡ ምሕረቱ፡ ወሰምዖሙ፡ ናቡክድኖጾር፡ እንዘ፡ ያነብቡ፡ ወአንከረ፡ ፍጡነ፡ ወይቤሎሙ፡ ለመገብቱ፡ አኮኑ፡ ፫፡ ዕደው፡ ወደይነ፡ ማእከለ፡ እቶን፡ እሱራነ፡ ወይቤልዎ፡ እወ፡ ንጉሥ፡ ወይቤ፡ ንጉሥ፡ አንሰ፡ እሬኢ፡ ዝየ፡ ፬፡ ዕደው፡ ፍቱሐን፡ ወያንሶስው፡ ማእከለ፡ እሳት፡ ወአልቦ፡ ዘለከፎሙ፡ ወገጹ፡ ለራብዕ፡ ወልደ፡ እግዚአብሔር፡ ይመስል፡ ወእምዝ፡ ሖረ፡ ናቡከድኖጾር፡ ኀበ፡ ፍኖተ፡ እቶነ፡ እሳት፡ ዘይነድድ፡ ወይቤ፡ ሲድራቅ፡ ወሚሳቅ፡ ወአብዴናጎ፡ አግብርተ፡ እግዚአብሔር፡ ልዑል፡ ፃኡ፡ ንዑ፡ ወወፅኡ፡ ሲድቅ፡ ወሚሳቅ፡ ወአዴናጎ፡ እማእከለ፡ እሳት፡ ወተጋብኡ፡ መገብተ፡ ወመላእክተ፡ ወመኳንንተ፡ ወኀያላን፡ ዘንጉሥ፡ ወርእይዎሙ፡ ለእመንተ፡ ዕደው፡ ወኢቀርቦሙ፡ እሳት፡ ሥጋሆሙ፡ ወኢለከፎሙ፡ ሥዕርተ፡ ርእሶሙ፡ ወኢተፈልጠ፡ ርእየቶሙ፡ ወአልቦ፡ ላዕሌሆሙ፡ ጼና፡ እሳት፨ ወሰገደ፡ ንጉሥ፡ ለእግዚአብሔር፡ በቅድሜሆሙ፡ ወአውሥአ፡ ናቡከድኖጾር፡ ወይቤ፡ ይትባረከ፡ አምላከ፡ ሲድራቅ፡ ወሚሳቅ፡ ወአብዴናጎ፡ ዘፈነወ፡ መልአኮ፡ ወአድኀነ፡ አግብርቲሁ፡ እለ፡ ተወከሉ፡ ቦቱ፡ ወሜጡ፡ ቃለ፡ ንጉሥ፡ ወወሀኩ፡ ነፍሶሙ፡ ለእሳት፡ ከመ፡ ኢያምልኩ፡ ወኢይስግዱ፡ ለኵሉ፡ አማልክት፡ ዘእንበለ፡ ለአምላኮሙ፨ ወአነሂ፡ አዘዝኩ፡ ለኵሉ፡ አሕዛብ፡ ወነገድ፡ ወበሐውርተ፡ እመቦ፡ ዘነበበ፡ ላዕለ፡ አምላከ፡ ሲድፋቅ፡ ወሚሳቅ፡ ወአብዴናጎ፡ ይትኰነን፡ ነፍሶ፡ ወይትበርበር፡ ቤቶ፡ እስመ፡ አልቦ፡ አምላ

f. 189v

(col. 1) ከ፡ ዘያድኅንን፡ ከመዝ፡ ወዜሞሙ፡ ንጉሥ፡ ለሲድራቅ፡ ወሚሳቅ፡ ወአብዴናጎ፡ በሐውርተ፡ ባቢሎን፡ ወአዕበዮሙ፡ ወአኰንኖሙ፡ ለኵሉ፡ አይሁድ፡ እለ፡ ውስተ፡ መንግሥቱ፡ ሀለዉ፨ ራእይ፡ ፬፡ ራእይ፡ ፭፡ ናቡከድኖጾር፡ ንጉሥ፡ ለኵሉ፡ አሕዛብ፡ ወነገድ፡ ወባሐውርት፡ ዘኵሉ፡ ምድር፡ ሰላመ፡ ይብዛኅክሙ፨ ትእምርቱ፡ ወመንከረ፡ ዘገብረ፡ ሊተ፡ እግዚአብሔር፡ ልዑል፡ አደመኒ፡ በቅድሜየ፡ እንግርክሙ፡ እስመ፡ ዐቢይ፡ ይወጽኑዕ፡ መንግሥቱ፡ መንግሥት፡ ዘለዓለም፡ ወምኵናኑ፡ ለትውልድ፡ አነ፡ ናቡኮዶኖጾር፡ እንዘ፡ እትፌሣሕ፡ በቤትየ፡ ወእዴሎ፡ ሐለምኩ፡ ሕልመ፡ ወገረመኒ፡ ወደንገጽኩ፡ በውስተ፡ ምስከቢየ፡ ወራእየ፡ ርእስየ፡ ተሀውከ፡ ወአነ፡ አዘዝኩ፡ ይባኡ፡ ኀቤየ፡ ኵሎ፡ ጠቢባነ፡ ባቢሎን፡ ከመ፡ ይንግሩኒ፡ ፍካሬ፡ ሕልምየ፡ ወመጽኡ፡ ሰብአ፡ ሰገል፡ ወሰብአ፡ ሥራይ፡ ወማእምራን፡ ወመፈክርን፡ ወነገርክዎሙ፡ አነ፡ ሕልምየ፨ ቅድሜሆሙ፡ ወኢያይድዑኒ፡ ፍካሬሁ፡ እስመ፡ ቦአ፡ ዳንኤል፡ ዘስሙ፡ በልጣሶር፡ በስመ፡ አምላኩ፡ ዘመንፈሰ፡ እግዚአብሔር፡ ላዕሌሁ፡ ቅዱስ፡ ዘእቤ፡ በልጣሶር፡ መልአኮሙ፡ ለኢጰ[ይ]ድን፡ ወአነ፡ አእመርኩ፡ ከመ፡ መንፈሰ፡ እግዚኣብሔር፡ ዲቤከ፡ ወኵሉ፡ ዘኅቡእ፡ ኢይሰአነከ፡ ስማዕ፡ ነገሮ፡ ሕልመ፡ ዘርኢኩ፡ ወንግረኒ፡ ፍካሬሁ፡ በውስተ፡ ምስካቢየ፡ እሬኢ፡ ወናሁ፡ ዕፀ፡ ዐቢየ፡ በውስተ፡ ማእከለ፡ ምድር፡ ወነዊኅ፡ ጥቀ፡ ወዐቢይ፡ ዕፁ፡ ወጽኑዕ፡ ወበጽሐ፡ ቆሙ፡ እስከ፡ ሰማይ፡ ወአዕጹቂሁኒ፡ እስከ፡ አጽናፈ፡ ምድር፡ ወሠናይ፡ ቈጽሉ፡ ወፍሬሁኒ፡ ብዙኅ፡ ወኵሉ፡ እምኔሁ፡ ይሴሰይ፡ ወያጸልል፡ ታሕቲሁ፡ አራዊተ፡ ገዳም፡ ወይነብ፡ ር፡ ውስተ፡ አዕጽቂሁ፡ አዕዋፈ፨ ሰማይ፡ [ወ]እምኔሁ፡ ይበልዕ፡ ኵሉ፡ ዘሥጋ፡ ወርኢኩ፡ በራ

(col. 2) እየ፡ ሌሊት፡ በውስተ፡ ምስካቢየ፡ ዕረ፡ ቅዱሰ፡ እምሰማይ፡ ወረደ፡ ወከልሐ፡ በኀይል፡ ወከመዝ፡ ይቤ፡ ግዝምዋ፡ ለዛቲ፡ ዕፅ፡ ወአውዕዩ፡ አዕጹቂሃ፡ ወዝርዉ፡ ፍሬሁ፡ ወይትሀወኩ፡ አራዊት፡ ዘታሕቴሁ፡ ወአዕዋፍኒ፡ ዘውስተ፡ አዕጹቂሁ፡ ዳእሙ፡ ሥርዉ፡ ወጕንዱ፡ ሕድጉ፡ ውስተ፡ ምድር፡ በመዋቅሕተ፡ ኀጺን፡ ወብርተ፡ ውስተ፡ ኀመልመለ፡ ዘአፍአ፡ ወበጠለ፡ ሰማይ፡ ይነብር፡ ምስለ፡ አራዊት፡ መክፈልቱ፡ ውስተ፡ ሣዕረ፡ ምድር፡ ወይትወለጥ፡ ልቡ፡ እምሰብእ፡ ወይሁብዎ፡ ልበ፡ አርዌ፡ ወ፯፡ ዓመት፡ የኀልፍ፡ ላዕሌሁ፡ በኵነኔ፡ ልዑል፡ ወበቃል፡ ቅዱስ፡ ትእዛዝ፡ ከመ፡ ያእምሩ፡ ኅያዋን፡ ከመ፡ እግዚአብሔር፡ ይኴንን፡ መንግሥተ፡ እጓለ፡ እመሕያው፡ ወለዘፈቀደ፡ ይሁቦ፡ ወትዕቢቱ፡ ለሰብእ፡ ያኅሥሮ፨ ከመዝ፡ ሕልመ፨ ዘኀለምኩ፡ አነ፡ ናቡክድኖጾር፡ ንጉሥ፡ ወአንተ፡ በልጣሶር፡ ፍካሬሁ፡ ንግረኒ፡ እስመ፡ ኵሎሙ፡ ጠቢባን፡ መንግሥትየ፡ ስእኑ፡ ነጊሮትየ፡ ፍካሬሁ፡ ወአንተሰ፡ ዳንኤል፡ ትክል፡ እስመ፡ መንፈሰ፡ እግዚአብሔር፡ ቅዱስ፡ ላዕሌሁ፨ ሶቤሃ፡ ዘስሙ፡ በልጣሶር፡ ሐለየ፡ መጠነ፡ አኃቲ፡ ሰዐት፡ ወተሀውከ፡ ኀሊናሁ፡ ወተሰጥዎ፡ በልጣሶር፡ ወይቤ፡ እግዚእየ፡ ይኩን፡ ሕልመከ፡ ላዕለ፡ ጸላእትከ፡ ወፍካሬሁኒ፡ ለፀርከ፡ ዕፅ፡ ዘርኢከ፡ ዐቢየ፡ ወበጽሐ፡ ኑሑ፡ ሰማየ፡ ወሰፍሐ፡ እስከ፡ አጽናፈ፡ ምድር፡ ወቈጽሉሂ፡ ጽፉቀ፡ ወፍሬሁኒ፡ ብዙሐ፡ ወኵሉ፡ ይሴሰይ፡ እምኔሁ፡ ወይነብር፡ አራዊተ፡ ገዳም፡ ወያጸልል፡ ውስተ፡ አዕጹቂሁ፡ አዕዋፈ፡ ሰማይ፡ አንተ፡ ውእቱ፡ ንጉሥ፡ ዘዐበይከ፡ ወጸናዕከ፡ ወፈድቀደ፡ ዐበይከ፡ ወበጽሐ፡ ሰማየ፡ ወኵነኔከ፡ እስከ፡ አጽናፈ፡ ምድር፡ ወዘኒ፡ ዘርእየ፡ ቅዱስ፡ ወልዑል፡ ወረደ፡ እምሰማይ፡ ወይቤ፡ መዝምዋ፡ ወዳእሙ፡ ሥርዋ፡

f. 190r

(col. 1) ወጕንዳ፡ ኅድጉ፡ ውስተ፡ ምድር፡ ወበመዋቅሕት፡ ኀፂን፡ ወብርት፡ ምስለ፡ ኀመልማል፡ አፍአ፡ ይነብር፡ በጠለ፡ ሰማየ፡ ምስለ፡ አራዊተ፡ ገዳም፡ መክፈልቱ፡ እስከ፡ የኀልፍ፡ ፯፡ ዓመት፡ ላዕሌሁ፨ ዘውእቱ፡ ፍካሬሁ፡ ንጉሥ፡ ኵነኔ፡ ልዑል፡ በጽሐ፡ ለእግዚእየ፡ ንጉሥ፡ ወይሰድደከ፡ እምሰብእ፡ ወትነብር፡ ምስለ፡ አርዌ፡ ገዳም፡ ወትትረዐይ፡ ሣዕረ፡ ከመ፡ አህም፡ ወትነብር፡ ኀበ፡ ሰማይ፡ ፯፡ ዓመት፡ የኀልፍ፡ ላዕሌከ፡ እስከ፡ ተአምር፡ ከመ፡ ልዑል፡ ይኴንን፡ መንግሥተ፡ እጓለ፡ እመሕያው፡ ወለዘ፡ ፈቀደ፡ ይሁብ፨ ወዝ፡ ዘይቤ፡ ኅድጉ፡ ሥርወ፡ ጕንዳ፡ ውስተ፡ ምድር፡ መንግሥተከ፡ ይጸንሐከ፡ እስከ፡ ታአምር፡ ኵነኔ፡ ዘእምሰማይ፡ በእንተዝ፡ ንጉሥ፡ ያሰምረከ፡ ምክርየ፡ ወበምጽዋተ፡ ጽድቅ፡ ትድኅን፡ ወኀጢአተከኒ፡ በምሒረ፡ ነዳይ፡ እስከ፡ ይሰራ፡ እግዚአብሔር፡ ጌጋየከ፡ ዝኵሉ፡ በጽሐ፡ ለናቡከድኖጾር፡ ንጉሥ፡ እምድኅረ፡ ፲ወ፪፡ ወርኅ፡ በጽሐ፡ መንግሥቱ፡ ባቢሎን፡ እንዘ፡ ያንሶሱ፡ ተሰጥወ፡ ንጉሥ፡ ወይቤ፨ አኮኑ፡ ዛቲባቢሎን፡ ዐባይ፡ እንተ፡ ኀነጽኩ፡ ለቤተ፡ መንግሥትየ፡ በጽንዐ፡ ኀይል፡ ወለትርሲተ፡ ክብርየ፡ እንዘ፡ ዓዲ፡ ቃል፡ ውስተ፡ አፈ፡ ንጉሥ፡ መጽአ፡ ቃል፡ እምሰማይ፡ ለከ፡ ይብለከ፡ ናቡክድኖጾር፡ ንጉሥ፡ ኀለፈት፡ መንግሥተከ፡ እምኔከ፡ ወይሰድዲከ፡ እምነሰብእ፡ ወትነብር፡ ምስለ፡ አርዌ፡ ገዳም፡ ወትትረዐይ፡ ሣዕረ፡ ከመ፡ ለሀም፡ ወየኀልፍ፡ ላዕሌከ፡ ፯፡ ዓመ[ት]፡ እስከ፡ ታአምር፡ ከመ፡ ልዑል፡ ይኴንን፡ መንግሥተ፡ እጓለ፡ እመሕያው፡ ለዘ፡ ፈቀደ፡ ይሁቦ፡ ወውእተ፡ ጊዜ፡ በጽሐ፡ ለናቡክድኖጾር፡ ዝነገር፡ ወሰደድዎ፡ እምኀበ፡ ሰብእ፡ ወተርዕየ፡ ሣዕረ፡ ከመ፡ ላህም፡ ወተሠርየ፡ ሥጋሁ፡ እምጠለ፡ ሰማይእስከ፡ ልህቀ፡ ሥዕርቱ፡ ከ

(col. 2) መ፡ አንበሳ፡ ወጽፈሪሁኒ፡ ከመዘ፡ ንስር፨ እምድኅረ፡ እሙንቱ፡ መዋዕል፡ አነ፡ ናቡከዶኖጾር፡ አንሣእኩ፡ አዕይንቲየ፡ ውስተ፡ ሰማይ፡ ወገብአኒ፡ ልብየ፡ ወባረክዎ፡ ለልዑል፡ ወአእኰትክዎ፡ ለዘ፡ ሕያው፡ ወሰበሕክዎ፡ ለዘ፡ ምኵናኑ፡ ዘለዓለም፡ ወመንግሥቱ፡ ለትውልደ፡ ትወልድ፨ ወኵሎሙ፡ እለ፡ ይነብሩ፡ ውስተ፡ ምድር፡ ከመ፡ ወኢምንት፡ እሙንቱ፡ ወይገብር፡ ዘፈቀደ፡ በኀይለ፡ ሰማይ፡ ወለዘሂ፡ ይነብር፡ ዲበ፡ ምድር፡ ወአልቦ፡ ዘይትቃወማ፡ ለእዴሁ፡ ወይብሎ፡ ምንተ፡ ገበርከ፡ ውእተ፡ ጊዜ፡ ገብአኒ፡ ልብየ፡ ወመጻእኩ፡ ውስተ፡ ክብረ፡ መንግሥትየ፡ ወተሰውጠ፡ ኀሊናየ፡ ወኅብርየ፡ ወኀሠሡኒ፡ መገብትየ፡ ወመላእክትየ፡ ወጸናዕኩ፡ ውስተ፡ መንግሥትየ፡ ወተወሰኩ፡ ዕበየ፡ ፈድፋደ። ወይእዜኒ፡ አነ፡ ናቡክዶኖጾር፡ እሴብሖ፡ ወአእኵቶ፡ ለእግዚአብሔር፡ ወአሌዕሎ፡ ለንጉሠ፡ ሰማየ፡ እስመ፡ ጽድቅ፡ ኵሉ፡ ግብሩ፡ ወርቱዕ፡ ፍናዌሁ፡ ወለኵሎሙ፡ እለ፡ የሐውሩ፡ በትዕቢት፡ ይክል፡ አኅሥሮቶሙ፨ ራእይ፡ ፭፡ ራእይ፡ ፮፡ በልጣሶር፡ ንጉሥ፡ ገብረ፡ ምስሐ፡ ለመንግብቱ፡ ወ፲፻፡ ብእሴ፡ አስተየ፡ ወይነ፡ ወእንዘ፡ ይሰቲ፡ ወይነ፡ በልጣሶር፡ ሰኪሮ፡ ይቤ፡ ያምጽኡ፡ ወርቀ፡ ወብሩረ፡ ዘአምጽአ፡ ናቡክድኖጾር፡ አቡየ፡ እምቤተ፡ መቅደስ፡ ዘኢየሩሳሌም፡ ወይሰትዮ፡ ቦቱ፡ ንጉሥ፡ ወመገብቱ፡ ወአንስቲያሁ፡ ወዕቁባቲሁ፡ ሰትዩ፡ ቦቱ፡ ወይነ፡ ወኣእኰቱ፡ አማልክቲሆሙ፡ ዘወርቅ፡ ወብሩር፡ ወዘብርት፡ ወዘኀጺን፡ ወዘዕፅ፡ ወዘልሕኵት፨ ወበይእቲ፡ ሰዐት፡ ወፅአት፡ አጽባዕተ፡ እደ፡ ሰብእ፡ ወጸሐፈ፡ ቅድመ፡ ማኅቶት፡ ውስተ፡ ምርገ፡ አረፍተ፡ ቤተ፡ ንጉሥ፡ ወርእየ፡ ንጉሥ፡ አጽበዕተ፡ እድ፡ ተጽሕፈ፡ ወሶቤሃ፡ ጸልሞ፡

f. 190v

(col. 1) ገጹ፡ ወደንገጾ፡ ልቦ፡ ወተፈትሐ፡ መሌሊተ፡ ሐቌሁ፡ ወተጐድአ፡ ብረኪሁ፡ ወአውየወ፡ ንጉሥ፡ በኀይሉ፡ ከመ፡ ያምጽኡ፡ ሎቱ፡ ማርያነ፡ ወሰብአ፡ ሰገል። ወይቤሎሙ፡ ለጠቢባነ፡ ባቢሎን፡ ዘአንበቦ፡ ለዝ፡ መጽሐፍ፡ ወነገረኒ፡ ፍካሬሁ፡ አላብሶ፡ ሜላተ፡ ወአዐንቆ፡ በዝግና፡ ወርቅ፡ ውስተ፡ ክሳዱ፡ ወእሠይሞ፡ መኰንነ፡ ውስተ፡ ሣልስተ፡ እደ፡ መንግሥትየ፡ ወቦኡ፡ ኵሎሙ፡ ጠቢባነ፡ ባቢሎን፡ ወስእኑ፡ አንብቦ፡ መጽሐፉ፡ ወፍካሬሁኒ፡ ኢነገርዎ፡ ለንጉሥ፡ ወደንገፀ፡ በልጣሶር፡ ንጉሥ፡ ወጸልሞ፡ ገጹ፡ ወደንገጹ፡ መገብቱ፡ ወቦአት፡ ንግሥት፡ ውስተ፡ ምሳሕ፡ ወትቤ፡ ንጉሥ፡ ዘለዓለም፡ ሕያው፡ ኢይደንግፅከ፡ ልበከ፡ ወኢይጽለምከ፡ ገጸከ፡ ሀሎ፡ ብእሲ፡ ውሰተ፡ መንግሥተከ፡ ዘቦ፡ ላዕሌሁ፡ መንፈሰ፡ እግዚአብሔር፡ ቅዱስ፡ ወበመዋዕሊሁ፡ ለአቡከ፡ ተረከበ፡ ላዕሌሁ፡ ጥበበ፡ ወፍካሬ፡ ወሤሞ፡ ንጉሥ፡ አቡከ፡ መልአከ፡ ጠቢባን፡ ወማእምራነ፡ ወሰብአ፡ ሰገል፡ ወሰብአ፡ ሥራይ፡ እስመ፡ ፈድፋደ፡ መንፈስ፡ ዘላዕሌሁ፡ ወጥባብ፡ ወውስተ፡ ፍካሬ፡ ሕልም፡ ወይነግር፡ ዘኅቡእ፡ ወይፈትሕ፡ ዘእሱር፡ ጻንኤል፡ ወንጉሥ፡ ስመዮ፡ በልጣሶር፡ ይእዜኒ፡ ይጸውዕዎ፡ ወይንግርከ፡ ፍካሬሁ፡ ሶቤሃ፡ ቦአ፡ ዳንኤል፡ ቅድመ፡ ንጉሥ፡ ወይቤሎ፡ ንጉሥ፡ ለዳንኤል፡ አንተኑ፡ ዳንኤል፡ ዘእምደቂቀ፡ ጼዋ፡ ይሁዳ፡ ዘአምጻአ፡ ንጉሥ፡ አቡየ፡ ሰማዕኩ፡ በእንቲአከ፡ ከመ፡ መንፈሰ፡ እግዚአብሔር፡ ላዕሌከ፡ ወጥበብ፡ ወምክር፡ ወፍካሬ፡ ፈድፋደ፡ ተረክበ፡ ላዕሌከ፨ ወይእዜኒ፡ ቦኡ፡ ቅድሜየ፡ ጠቢበነ፡ ወሰብአ፡ ሰገል፡ ወማእምራነ፡ ያንብቡ፡ ዘመጽሐፈ፡ ወያይጽዑኒ፡ ፍካሬሁ፡ ወስእኑ፡ አንብቦቶ፡ ሰማዕኩ፡ አነ፡ በእንቲአከ፡ ከመ፡ ትክል፡ ፈከሮ፡ ወይእዜኒ፡ እመ፡ ከሀልከ፡ አንብቦቶ፡

(col. 2) ለዝ፡ መጽሐፍ፡ ወኢይዳዕከኒ፡ ፍካሬሁ፡ ሜላተ፡ አለብሰከ፡ ወዐንቀከ፡ ቃማ፡ ወርቅ፡ ውስተ፡ ክሳድዐከ፡ ወትኴንን፡ ሣልሥተ፡ መንግሥትየ፡ ወይቤ፡ ዳንኤል፡ ቅድመ፡ ንጉሥ፡ ሀብተከሂ፡ ለከ፡ ለይኩንከ፡ ወፍታ፡ መንግሥተከሂ፡ ሀብ፡ ለባዕድ፡ ወአነ፡ አነብቦ፡ ለመጽሐፍ፡ ወአነ፡ እነግረከ፡ ፍካሬሁ፡ ንጉሥ፡ እግዚአብሔር፡ ልዑል፡ ወሀቦ፡ መንግሥተ፡ ወክብረ፡ ወዕበየ፡ ወግርማ፡ ለናቡክድኖጾር፡ አቡከ፡ ወእምዕበዩ፡ ዘወሀቦ፡ ኵሉ፡ አሕዛብ፡ ወባሐውርተ፡ ወሕዝብ፡ ይርዕዱ፡ እምኔሁ፡ ወይፈርሁ፡ እምንጹ፡ ዘፈቀደ፡ ይቀትል፡ ወዘፈቀደ፡ ይቀስፍ፡ ወዘፈቀደ፡ ያከብር፡ ወአመ፡ አዕበይ፡ ልቦ፡ ወአጽንዐ፡ ነፍሶ፡ ከመ፡ ይትዐበይ፡ ወድቀ፡ እምዕበየ፡ መንግሥቱ፡ ወኀሥረ፡ እምክብሩ፡ ወሰደዶ፡ እምሰብእ፡ ወልበ፡ አርዌ፡ ተውሀቦ፡ ወነበረ፡ ምስለ፡ ኀለስትዮታት፡ ወተርዕየ፡ ሣዕረ፡ ከመ፡ ላህም፡ ወተሠርየ፡ ነፍስቱ፡ እምጣለ፡ ሰማይ፡ እስከ፡ አእመረ፡ ከመ፡ ልዑል፡ ይኴንን፡ መንግሥተ፡ እጓለ፡ እመሕያው፡ ወለዘ፡ ፈቀደ፡ ይሁብ፡ ወአንተሂ፡ ወልዱ፡ በልጣሶር፡ ኢያትሐትከ፡ ልበከ፡ ቅድመ፡ ንጉሥ፡ ወዘንተ፡ ኵሎ፡ ኢያእመርከ፡ ወተበይከ፡ ላዕለ፡ እግዚአብሔር፡ አምላከ፡ ሰማይ፡ ወንቀየ፡ ቤቱ፡ አምጻእከ፡ ቅድሜከ፡ ወአንተ፡ ወመገብተከ፡ ወአንስቲያከ፡ ወዕቁባቲከ፡ ስተይክሙ፡ በወርቆ። ወአማልክተ፡ ወርቅ፡ ወብሩር፡ ወኀፂን፡ ወዕፅው፡ እለ፡ ኢይሰምዑ፡ ወኢይሬእዩ፡ ወኢያአምሩ፡ አእኵቶተከ፡ ወለእግዚአብሔርሰ፡ ዘውስተ፡ እዴሁ፡ መንፈሰከ፡ ወኵሎ፡ ፍናዌከ፡ ኢያአኵተከ። ወበእንተዝ፡ እምኀቤሁ፡ ፈነወ፤ አጽባዕተ፡ እድ፡ ወዝመጽሐፍ፡ ዘተአዘዘ፡ ማኔ፡ ቴቄል፡ ፋሬስ። ወከመዘ፡ ፍካሬሁ፡

f. 191r

(col. 1) ማኔ፡ ሰፈራ፡ እግዚአብሔር፡ ለመንግሥ{ት}ከ፡ ወሰለጠ፡ ቴቄል፡ ደለዋበመዳልው፡ ወተረከት፡ ኅጽጽተ፡ ፋሬስ፡ ተሥዕረት፡ መንግሥከ፡ ወተውህበት፡ ለሜዶን፡ ወለፋርስ፡ ወአዘዘ፡ በልጣሶር፡ ወአልበስዎ፡ ሜላተ፡ ለዳንኤል፡ ወአዕነቅዎ፡ ቃማ፡ ወርቅ፡ ዲበ፡ ክሳዱ፡ ወሰበኩ፡ ሎቱ፡ ከመ፡ ይኰንን፡ ሣልሥተ፡ እደ፡ መንግሥቱ፡ ወበይእቲ፡ ሌሊት፡ ሞተ፡ በልጣሶር፡ ንጉሠ፡ ከሌዴዎን፡ ወዳርዮስ፡ ሜድያዊ፡ ነግሠ፡ ሀያንቴሁ፡ እንዘ፡ ፷፡ ወክልኤ፡ ክረምቱ። ወአደሞ፡ በቅድሜሁ፡ ለዳርዮስ፡ ወሤሞ፡ በውስተ፡ መንግሥቱ፡ ፻ወ፳፡ መሳፍንተ፡ ከመ፡ የሀለው፡ ውስተ፡ ኵሉ፡ መንግሥቱ፡ ወለእለ፡ ይትሌዐሉ፡ እምኔሆሙ፡ ፫፡ ነገሥት፡ ወዐ፡ እምኔመሆሙ፡ ዳንኤል፡ ከመ፡ ኀቤሆሙ፡ ያግብኡ፡ ነገሥተ፡ ወኢያጽኀብዎ፡ ለንጉሥ፡ ወዳንኤል፡ የዐቢ፡ እምኔሆሙ፡ እስመ፡ ፈድፋደ፡ መንፈስ፡ ዘላዕሌሁ። ወሤሞ፡ ንጉሥ፡ ላዕለ፡ ኵሉ፡ መንግሥቱ፡ ወኀሠሡ፡ ሎቱ፡ ምክንያተ፡ ለዳንኤል፡ መገብት፡ ወመኴንንት፡ ወኢረከቡ፡ ምክንያተ፡ ወኢምንተሂ፡ ወኢጌጋየኒ፡ እስመ፡ ምእመን፡ ውእቱ፡ ወይቤሉ፡ መገብተ፡ ኢንረክብ፡ ሎቱ፡ ምክንያተ፡ ለዳንኤል፡ ዘእንበለ፡ በሕገ፡ አምላኩ። ወእምዝ፡ ተጋብኡ፡ መገብተ፡ ወመኳንንተ፡ ኀበ፡ ንጉሥ፡ ወይቤልዎ፡ ሕያው፡ ንጉሥ፡ ዳርቦስ፡ ለዓለም። ወተማከሩ፡ መላእክተ፡ ወመሳፍንተ፡ ወመገብተ፡ ኵሎሙ፡ እለ፡ ውስተ፡ መንግሥተከ፡ ወዐደሙ፡ ዕድሜ፡ ከመ፡ አልቦ፡ ዘይስእል፡ ኀበ፡ ኵሉ፡ አማልክት፡ ወሰብእ፡ እስከ፡ ሠለስ፡ ዕለተ፡ ዘእንበለ፡ ኀቤከ፡ ንጉሥ፡ ላዕለ፡ ኵሉ፡ መንግሥተከ፡ ወእመአከ፡ ይደይዎ፡ ውስተ፡ ዐዘቅት፡ አናብስት፡

(col. 2) ይእዜኒ፡ ንጉሥ፡ አዝዝ፡ ዕድሜከ፡ ወጸሐፍ፡ ከመ፡ ኢይእበይ፡ ሥርዐቶ፡ ፋርስ፡ ወሜዶን፡ ሶቤሃ፡ አዘዘ፡ ዳርዮስ፡ ይጽሐፍ፡ ዘንተ፡ ሥርዐተ፡ ወአእሚሮ፡ ዳንኤል፡ ከመ፡ ተአዘዘ፡ ሥርዐተ፡ ቦአ፡ ቤቶ፡ ወርኅወ፡ መሰክወ፡ ዘጽርሕ፡ አንጻረ፡ ኢየሩሳሌም፡ ወይእዜኒ፡ ፫፡ ሰዐተ፡ ዘዕለት፡ ሰገደ፡ ወጸለየ፡ ወተጋነየ፡ ቅድመ፡ አምላኩ፡ በአይ፡ ግብር፡ ወዘልፈ፡ ወያስተኃይጽዎ፡ እሙንቱ፡ ዕደው፡ ወረከብዎ፡ ለዳንኤል፡ ወያስተብቍዖ፡ ለአምላኩ፡ ወይጻሊ፡ ወሖሩ፡ ወይቤልዎ፡ ለንጉሥ፡ ንጉሥ፡ አደሞከ፡ ከመ፡ ኢይስአል፡ ኵሉ፡ ሰብእ፡ እስከ፡ ሠለሥ፡ ዕለት፡ ዘእንበለ፡ ኀቤከ፡ ንጉሥ፡ ይደይዎኬ፡ ውስተ፡ ዐዘቅት፡ አናብስት፡ ወይቤ፡ ንጉሥ፡ እሙን፡ ዝነገር፡ ወኢይትነሠት፡ {ቃ}ሎሙ፡ ለፋርስ፡ ወለሜዶን፡ ወአውሥኡ፡ ወይቤሉ፡ ቅድመ፡ ንጉሥ፡ ዳንኤል፡ እምደቂቀ፡ ጼዋ፡ ይሁዳ፡ አበየ፡ ትእዛዝከ፡ ወጊዜ፡ ፫፡ ሰዐት፡ ዕለት፡ ሰአለ፡ ኀበ፡ አምላኩ፡ ስእለቶ፡ ወሰሚዖ፡ ንጉሥ፡ ዘንተ፡ ተከዘ፡ ጥቀ፡ ወተባአሰ፡ ያድኅኖ፡ ለዳንኤል፡ ወይቤሎ፡ እሙንቱ፡ ዕደው፡ ሶቤሃ፡ ለንጉሥ፡ አእመረ፡ ንጉሥ፡ ከመ፡ ዕድሜ፡ ዘዐደሙ፡ ፋርስ፡ ወሜዶነ፡ ወሠርዑ፡ ዐበየ፡ ወኢኀሠ{ብ}ከ፡ ንጉሥ፡ ያምጽእዎ፡ ለዳንኤል፡ ወወደይዎ፡ ውስተ፡ ግበ፡ አናብስት፡ ወይቤሎ፡ ንጉሥ፡ ለዳንኤል፡ አምላክከ፡ ዘኪያሁ፡ ተወከልከ፡ ዘልፈ፡ ያድኅንከ፡ ወአምጽኡ፡ እብነ፡ ወክዳኑ፡ ዲበ፡ አፈ፡ ግብ፡ ወኀተመ፡ ንጉሥ፡ ባሕልቀቱ፡ ወባሕልቀተ፡ መገብቱ፡ ከመ፡ አልቦ፡ ዘይትመየን፡ ላዕለ፡ ዳንኤል፡ ወአተወ፡ ንጉሥ፡ ቤቶ፡ ወኖመ፡ ዘእንበለ፡ ይዴረር፡ ወኢያብኡ፡ ሎቱ፡ ዘይበልዕ፡ ወአበዘንዎም። ወዐፀወ፡ እግዚኣብሔር፡ አፉሆሙ፡ ለአናብስ

f. 191v

(col. 1) ት፡ ወኢሰሐጥዎ፡ ለዳንኤል፡ ወእምዝ፡ ጌስ፡ ንጉሥ፡ በጽባሕ፡ ቅድመ፡ ጎሕ። ወሮፀ፡ ኀከ፡ ግበ፡ አናብስት፡ ወበጺሖ፡ ኀበ፡ ግብ፡ ከልሐ፡ በዐቢይ፡ ቃል፡ ወይቤ፡ ዳንኤል፡ ገብረ፡ እግዚኣብሔር፡ ሕያው፡ አምላክከ፡ ዘኪያሁ፡ ታመልከ፡ ዘልፈ፡ ከሀለኑ፡ አድኅኖተከ፡ እምአፈ፡ አናብስት፨ ወይቤሎ፡ ዳንኤል፡ ለንጉሥ፡ ንጉሥ፡ ዓለም፡ ሕያው፡ አምላኪየ፡ ፈነወ፡ መልአኮ፡ ወፈጸመ፡ አፈ፡ አናብስት፡ ወኢሰሐጡኒ፡ እስመ፡ ተረከበ፡ ሊተ፡ ጽድቀ፡ በቅድሜሁ፡ ወበቅድሜከኒ፡ ንጉሥ፡ ኢገበርኩ፡ እኩየ፨ ሶቤሃ፡ ተፈሥሐ፡ ጥቀ፡ በእንቲአሁ፡ ወአዘዘ፡ ያውጽእዎ፡ ለዳንኤል፡ እምግብ፡ ወኢተነኪየ፡ ወኢምንተኒ፡ ወኢተረከበ፡ ሕሱመ፡ ላዕሌሁ፡ ዘተአምነ፡ በአምላኩ፨ ወይቤ፡ ንጉሥ፡ አምጽእዎሙ፡ ለዕደው፡ እለ፡ አስተዋደይዋ፡ ለዳንኤል፡ ወወደይዎሙ፡ ውስተ፡ ዐዘቅተ፡ አናብስት፡ እሙንቱ፡ ወደቂቆሙ፡ ወአንስቲያሆሙ፡ ዘእንበለ፡ ይብጽሑ፡ ምድረ፡ ግብ፡ አኅዝዎሙ፡ አናብስተ፡ ወቀጥቀጥዎሙ፡ ኵሎ፡ አዕጽምቲሆሙ፨ ወእምዝ፡ ጸሐፈ፡ ዳርዮስ፡ ንጉሥ፡ ለኵሉ፡ አሕዛብ፡ ወሕዝብ፡ ወበሐውርት፡ ወለኵሉ፡ እለ፡ ይነብሩ፡ ውስተ፡ ምድር፡ ኵሉ፡ ሰላምአ፡ ይብዛሕክሙ፡ እምቅድመ፡ ገጽየ፡ አዘዝኩ፡ ለኵሉ፡ መኳንንተ፡ ዘውስተ፡ መንግሥትየ፡ ከመ፡ ይፍርሁ፡ ወይርዐዱ፡ እምቅድመ፡ ገጹ፡ ለአምላከ፡ ዳንኤል፡ እስመ፡ ውእቱ፡ አምላከ፡ ሕያው፡ ዘይደሉ፡ ለዓለም፡ ዘኢይማስን፡ መንግሥቱ፡ ወምኵናኑ፡ ለዘለፉ፡ ወያድኅንሂ፡ ወይረድእ፡ ወይገብር፡ ትእምርተ፡ ወመንክረ፡ በሰማይ፡ ዘአድኅኖ፡ ለዳንኤል፡ እምአፈ፡ አናብስት፡ ወዐበየ፡ ዳንኤል፡ በመንግሥተ፡ ዳርዮስ፡ ወበመንግሥቱ፡ ቂሮስ፡ ፈረሰዊ፨

(col. 2) ራእይ፡ ፮፡ ራእይ፡ ፯፡ ራእይ፡ በቀዳሚ፡ ዓመተ፡ መንግሥቱ፡ ለበልጣሶር፡ ንጉሠ፡ ከልዴዎን፡ ሐልመ፡ ዳንኤል፡ ሕልመ፡ ወርእየ፡ ርእሰ፡ በውስተ፡ ምስካቡ፡ ወጸሐፈ፡ ሕልሞ። አነ፡ ዳንኤል፡ ሐለምኩ፡ ወርኢኩዐ፡ ነፋሳተ፡ ነፍሑ፡ ውስተ፡ ባሕር፡ ዐቢየ፡ ወዐርጉ፡ አራዊት፡ ፬፡ ዐበይተ፡ እምባሕር፡ ኅቡረ። ወቀዳሚተ፡ ከመ፡ አንበሳዊተ፡ ወባቲ፡ ክንፈ፡ ወክነፊሃኒ፡ ከመ፡ ንስር፡ ወርኢክዋ፡ እስከ፡ ተመልሐ፡ ክነፊሃ፡ ወተንሥአት፡ ወቆመት፡ በእግረ፡ ሰብእ፡ ዲበ፡ ምድር፡ ወልበ፡ ሰብአ፡ ተውህበ፡ ላቲ፨ ወመጽአ፡ ካልእ፡ አርዌ፡ ወይመስል፡ ድበ፡ ወቆመ፡ ፬፡ ገጹ፡ ወ፫፡ ገበዊቲሁ፡ ውስተ፡ አፉሃ፡ ወከመዝ፡ እቤለ፡ ተንሥኡ፡ ብልዒ፡ ሥጋ፡ ብዙኀ፨ ወእምድኅረ፡ ዝንቱ፡ ርኢኩ፡ ካልአ፡ አርዌ፡ ከመ፡ ነምር፡ ወላዕሌሃ፡ ፭፡ ክንፈ፡ ዖፍ፡ ወ፬፡ ርእስቲሃ፡ ለአርዌሁ፡ ወተውህበ፡ ሎቱ፡ ማባሕተ፨ ወድኅሬሁ፡ ሎቱ፡ ርኢኩ፡ ራብዕ፡ ግሩም፡ ወመደንግፅ፡ ወኀያል፡ ጥቀ፡ ወስነኒሁ፡ ዘኀፂን፡ ይበልዕ፡ ወየሐርዕ፡ ወዘተርፈ፡ ይከይድ፡ በእግሩ፡ ወውእቱ፡ የዐቢ፡ እምኵሉ፡ አራዊት፡ ዘቅድሜሁ፡ ፲፡ አቅርንቲሁ፡ ወናሁ፡ ካልእ፡ ቀርን፡ ንኡስ፡ በቈለ፡ በማእከሎሙ፡ ወ፫፡ አቅርንቲሁ፡ እለ፡ ቅድሜሁ፡ ተመልሑ፡ እምቅድመ፡ ገጹ፡ ወውስቴቱ፡ አዕይንት፡ ከመ፡ አዕይንተ፡ ሰብእ፡ ውስተ፡ ውእቱ፡ ቀርን፡ ወአፉሁ፡ ይነብብ፡ ዐቢያተ፡ ወርኢኩ፡ እስከ፡ አንበሩ፡ መናብርተ፡ ወነበረ፡ ብሉየ፡ መዋዕል፡ ወልብሱ፡ ጸዓዳ፡ ከመ፡ በረድ፡ ወሥዕርቱ፡ ርእሱ፡ ከመ፡ ጸምር፡ ወመንበሩሂ፡ እሳት፡ ዘይነድድ፡ ወሰረገላሁኒ፡ አፍሓመ፡ ዘያንበልብል፡ ወፈለገ፡ እሳት፡ ይወኅዝ፡ ቅድሜሁ፡ አእላፍ፡ አእለፍ፡ ትለአክዎ፡ ወምእልፈተ፡ አእለፋት፡ እለ፡

f. 192r

(col. 1) ይቀውሙ፡ ቅድሜሁ፨ ወነበረ፡ ዐውዶ፡ ወከሠተመጻሕፍተ፡ ወርኢኩ፡ ሶቤሃ፡ እምቃለ፡ ነገር፡ ዐቢይ፡ ዘይነብብ፡ ዝኩ፡ አርዌ፡ ወጠፍአ፡ ወወሀቡ፡ ሥጋሁ፡ ያውዕዮ፡ በእሳት፡ ወቆመ፡ ርእሶሙ፡ ለእልክቱ፡ አራዊት፡ ወተውሀበ፡ ሎሙ፡ ነዋኅ፡ ሔወት፡ እስከ፡ ዕድሜሆሙ፡ ወርኢኩ፡ በራእየ፡ ሌሊት፡ ወናሁ፡ መጽአ፡ ዐቢየ፡ ደመና፡ ሰማይ፡ ከመ፡ ወልደ፡ እጓለ፡ እመሕያው፡ ወበጽሑ፡ ኀበ፡ ብሉየ፡ መዋዕል፡ ወተውሀበ፡ ሎቱ፡ ምኵናን፡ ወክብረ፡ ወመንግሥተ፡ ወኵሎሙ፡ አሕዛብ፡ ወበሐውርተ፡ ወነግደ፡ ወይትቀነዩ፡ ሎቱ፡ ምኵንኑት፡ ምኵናን፡ ዘለዓለም፡ ዓለም፡ ዘኢየኀልቅ፡ ወመንግሥትሂ፡ ዘኢይማስን፡ ወርዕደኒ፡ መንፈስየ፡ አነ፡ ዳንኤል፡ ወደንገጸኒ፡ ልብየ፡ እምራእየ፡ ርእስየ፡ ወሖርኩ፡ ወተጠየቅዎ፡ ለ፬፡ እምእለ፡ ይቀውሙ፡ ወነገረኒ፡ ወአይድዓኒ፡ ፍካሬሁ፡ ጥዩቀ፡ ኵሉ፡ ነገሮ፡ እሉ፡ ፬፡ አራዊት፡ ዐበይት፡ ፬፡ ነገሥት፡ እሙንቱ፡ ይትነሥኡ፡ ዲበ፡ ምድር፡ ወያአትቱ፡ ወይገብእ፡ መንግሥተ፡ ለቅዱሳን፡ ልዑል፡ ወይነብር፡ ለዓለም፡ ዓለም፡ ወተጠየቁ፡ በእንተ፡ ራብዕ፡ አርዌ፡ እስመ፡ ነኪር፡ ውእቱ፡ እምኵሉ፡ አራዊት፡ ወግሩም፡ ውእቱ፡ ጥቀ፡ ወስነኒሁ፡ ኀቤነ፡ ወጽፈሪሁኒ፡ ዘኅጺን፡ ይበልዕሂ፡ ወየኀርፅሂ፡ ወዘተርፈ፡ ይከይድ፡ በእግሩ፡ ወበእንተ፡ ፲፡ አቅርንቲሁ፡ ዘውስተ፡ ርእሱ፡ ወዝኩሂ፡ ካልእ፡ ዘበቀለ፡ ወመልኆሙ፡ ለ፲፡ እለ፡ እምቅድሜሁ፡ አቅርንተ፡ ዝኩ፡ ዘአዕይንተ፨ ወአፉሁ፡ ይነብብ፡ ዐበይተ፡ ወርእሱ፡ የዐቢ፡ እምቢጹ፡ ርኢክዎ፡ ለውእቱ፡ ቀርን፡ ይትቃተሎሙ፡ ለቅዱሳን፡ ወሞኦሙ፡ እስመ፡ መጽአ፡ ብሉየ፡ መዋዕል፡ ወፈትሐ፡ ሎሙ፡ ለቅዱስነ፡ ልዑል፡ ወበጽሐ፡ ዕድሜሁ፡ ወአጽንዑ፡ መንግሥቶሙ፡ ቅዱሳን፡

(col. 2) ወይቤ፡ አርዌ፡ ራብዕ፡ ራብዕት፡ መንግሥት፡ ይእቲ፡ ውስተ፡ ምድር፡ እንተ፡ ተዐቢ፡ እምኵሉ፡ መንግሥታት፡ ምድር፡ ወይከይዳ፡ ወይመትራ፨ ወ፲ሂ፡ አቅርንተ፡ ፲፡ መንግሥታተ፡ ዘይትነሣእ፡ ዲበ፡ ምድር፡ ወእምድኅሬሁ፡ ይትነሣእ፡ ካልእ፡ ንጉሥ፡ ለእኩያን፡ እለ፡ ቅድሜሁ፡ ወየኀሥሮሙ፡ ለ፲፡ ነገሥተ፡ ወይነብብ፡ በነገረ፡ ልዑል፡ ወያአትቶሙ፡ ለቅዱሳን፡ ልዑል፡ ወይኄሊ፡ ይዌልጥ፡ መ(ዋዕለ፡ ወ)ሕገ፡ ወይትወሀብ፡ ሎቱ፡ እስከ፡ ዕድሜሁ፡ ውስተ፡ እዴሁ፨ ወዓመተ፡ ወመንፈቀ፡ ዓመት፡ ወነበረ፡ ዐውደ፡ ወይስዕሮ፡ ለመልአክ፡ ከመ፡ ያመስን፡ ለግሙራ፡ ወመንግሥተ፡ ወምኵናነ፡ ወዕ{በ}የ፡ መንግሥት፡ ዘመትሕተ፡ ሰማየ፡ ተውህበ፡ ለቅዱሳን፡ ልዑል፡ ወመንግሥቱሂ፡ መንግሥተ፡ ዘለዓለመ፡ ዓለም፡ ወኵሉ፡ መኴንንተ፡ ይትቀነዩ፡ ሎቱ፡ ወይትኤዘዙ፡ ሎቱ፡ እስከዝ፡ ወአሜሁ፡ ወኅልቀተ፡ ሕዝብ፡ ወአነ፡ ዳንኤል፡ ኅሊናየ፡ ተሀውከኒ፡ ጥቀ፡ በሕቁ፡ ወተወለጠኒ፡ ራእየ፡ ወዐቀብኩ፡ ነገሮ፡ ውስተ፡ ልብየ፡ አመ፡ ፲፡ ዓመተ፡ መንግሥቱ፡ ለበልጣሶር፡ ንጉሥ፡ አርእየኒ፡ ዘቀዳሚ፡ ሀለውኩ፡ ሱሳ፡ ዘበሪ፡ ለብሔረ፡ ኤለም፡ ወሀለውኩ፡ ውስተ፡ ኡበል፡ ወአንሣእኩ፡ ዐይንየ፡ ወርኢኩ፡ መጽአ፡ ፬፡ በሐኰ፡ ወቆመ፡ ቅድመ፡ ኡባል፡ ወነዋኃተ፡ አቅርንቲሁ፡ ወ፬፡ ይነውኅ፡ እምካልኡ፡ ወዘይነውኅ፡ ድኅረ፡ በቃሉ። ወርኢክዋ፡ ለውእቱ፡ በሐኵ፡ ይወግእ፡ በአቅርንቲኩ፡ ለመንገለ፡ ባሕር፡ ወሰሜን፡ ወደቡብ፡ ወይቀውም፡ ኵሉ፡ አራዊት፡ ቅድሜሁ፡ ወአልቦ፡ ዘያመስጥ፡ እምእዴሁ፡ ወገብረ፡ በከመ፡ ይፈቅድ፡ ዐቢየ፨ ወአነ፡ ዳንኤል፡ ሀለውኩ፡ ውስተ፡ ሱሳ፡ ወእኄሊ፡ ወመጽአ፡ ይቤላ፡ ፬፡ ጠሊ፡ እምደቡብ፡ ላዕለ፡ ኵሉ፡ ገጸ፡ ምድር፡ ወአልቦ፡ ዘለ

f. 192v

(col. 1) ከፎ፡ ወቦ፡ ቀርነ፡ ማእከለ፡ አቅርንቲሁ፡ ውእቱ፡ ደቤላ፨ ወሖረ፡ ኀበ፡ ዝኩ፡ በሐኵ፡ ዘዖ፡ አቅርንተ፡ ዘርኢኩ፡ ይቀውም፡ ኡበል፡ ወርፀ፡ ኀቤሁ፡ በኀይል፡ ወርኢክዎ፡ በጽሐ፡ ኀበ፡ ዝኩ፡ ወዐብደ፡ ላዕሌሁ፡ ወአውደቆ፡ ለበሐኵ፡ ወቀጥቀጠ፡ ክልኤሆን፡ አቅርንቲሁ፡ ወአልቦ፡ ኀይለ፡ ዝኩ፡ በሐኵ፡ ከመ፡ ይቁም፡ ቅድሜሁ፡ ወነጽሖ፡ ዲበ፡ ምድር፡ ወኬዶ፡ ወአልቦ፡ ዘያድኅኖ፡ እምእዴሁ፡ ለውእቱ፡ በሐኵ፡ ወዝኩ፡ ደቤላ፡ ዘጠሊ፡ ዐብደ፡ ጥቀ፡ ወሶበ፡ ገደሎ፡ ሰበሮ፡ ዝኩ፡ ቀርኖ፡ ወዐቢየ፡ ወቦ፡ ለ፬፡ መትሕቶ፡ ለ፬፡ ነፍሳት፡ ዘሰማይ፡ ወእምውስተ፡ ፬እምኔሆሙ፡ በቀለ፡ ፬፡ ቀርን፡ ጽኑዕ፡ ወዐቢየ፡ ጥቀ፡ ለመንገለ፡ ሰሚን፡ ወጽባሐ፡ ለኀበ፡ ኀይለ፡ ዐቢየ፡ እስከ፡ ሐይለ፡ ሰማይ፡ ወእምከዋክብተ፡ ሰማይ፡ ወኪዳ[ን]እስከ፡ ማእከለ፡ ሰርዌ፡ ከመ፡ የድኅን፡ ጼዋሁ፡ ወባሕቱ፡ ይትሀወኩ፡ መሥዋዕተ፡ ወኮነ፡ ወተሰልጠ፡ ወማስነ፡ መቅደሰ፡ ወተውህበ፡ ላዕለ፡ መሥዋዕተ፡ ኀጢአተ፡ ወተጋድፈት፡ ውስተ፡ ምድር፡ ወገብረ፡ ወተሰልጠ፨ ወሰማዕኩ፡ ፬፡ መልአከ፡ ይነግር፡ ወይቤ፡ ፬ቅዱስ፡ ይነብብ፡ በፊልሞንጤ፡ እስከ፡ ማእዜኒ፡ ይቁም፡ ራእየ፡ መሥዋዕተ፡ እንተ፡ ተነስተት፡ ወኀጢአት፡ እንተ፡ ማሰነት፡ ተውሀበት፡ ወመቅደሰ፡ ወኀይለ፡ ተካየደ። ወይቤሎ፡ እስከ፡ ሰርከ፡ ወነግሀ፡ ወ፳ወ፫፻፡ መዋዕለ፡ ወይነጽሕ፡ መቅደሰ። ወእምዝ፡ ሶበ፡ ርኢኩ፡ አነ፡ ዳንኤል፡ ዘርእየ፡ ኀሥሥኩ፡ ራእየ፡ ወመጽአ፡ ወቆመ፡ ቅድሜየ፡ ከመ፡ ረእየ፡ ብእሲ፡ ወሰማዕኩ፡ ቃለ፡ ብእሲ፡ በማእከለ፡ ኡበል፡ ወጸውዐ፡ ወይቤ፡ ገብርኤል፡ አለብዎ፡ ዝኩ፡ ራእየ፡ መጽአ፡ ወቆመ፡ ጥቃ፡ ኀበ፡ እቀውም፡ አነ፡ መጺአ፡ ደንገዕኩ፡

(col. 2) (ወ)ወደቁ፡ በገጽየ፨ ወይቤለኒ፡ ለበውከኑ፡ ወልደ፡ እጓለ፡ እመሕያው፡ ዓዲ፡ ኢኀልቀ፡ ዕድሜሁ፡ ለረእይ፡ ወሶበ፡ ነበበኒ፡ ደንገፅኩ፡ ወወደቁ፡ በገጽየ፡ ውስተ፡ ምድር፡ ወአኀዘኒ፡ ወአቀመኒ፡ በአገርየ፡ ወይቤለኒ፡ ናሁ፡ አነ፡ እነግረከ፡ ዘይከውን፡ በደኃሪ፡ መቅሠፍት፡ እስመ፡ ዓዲ፡ ማኅለቅተ፡ ዕድሜሁ፡ በሐኵ፡ ዘርኢከ፡ ዘቦ፡ አቅርንተ፨ ንጉሥ፡ ፋርስ፡ ወሜዶን፡ ውእቱ፡ ወይቤለ፡ ዘጠሊ፡ ንጉሠ፡ አሊኖን፡ ውእቱ፡ ወቀርኑ፡ ዘየዐቢ፡ ዘመንገለ፡ አቅርንቲሁ፡ ውእቱ፡ ንጉሥ፡ ቀዳማዊ፡ ወዘተቀጥቀጠ፡ ኀበ፡ ቆሙ፡ ፬፡ ነገሥተ፡ ታሕቲሆሙ፡ ፬፡ ነገሥት፡ ይትነሥኡ፡ ወአኮ፡ በኀይሎሙ፡ ወበደኃሪተ፡ ለመንግሥቶሙ፡ ትትፈጸም፡ ኀጢአቶሙ፡ ወይትነሣእ፡ ንጉሥ፡ ዘኢየኀፍር፡ ገጸ፡ ወኢያምር፡ ምሳሌ፡ ወጽኑዕ፡ ኀይሉ፡ ወያማስን፡ ዕፁባተ፡ ወያረትዕ፡ ወገብረ፨ ወያጠፍኦሙ፡ ለጽኑዓን፡ ወለቅዱሳን፡ ሕዝብ፡ ወያርትዕ፡ አርዓተ፡ ክሳድ፡ ይትመይንተ፡ ውስተ፡ እዴሁ፡ ወይትዓበይ፡ በልዑ፡ ወበጕሕሉት፡ የኀልቆሙ፡ ለብዙኃን፡ ወአንተ፡ ኀትሞ፡ ለዝ፡ ረእይ፡ ለብዙኅ፡ መዋዕል። ወአነ፡ ዳንኤል፡ ወደወይኩ፡ ወሰከብኩ፡ መዋዕለ፡ ወነሣእኩ፡ ወገበርኩ፡ ግብረ፡ ንጉሥ፡ ወአንከርኩ፡ ዘረእየ፡ ወአልቦ፡ ዘያአምሮ። ራእይ፡ ፯፡ ራእይ፡ ፰፡ ራእይ፡ በቀዳሚ፡ ዓመት፡ ወልደ፡ ሱኢር፡ ዘእምዘርአ፡ ሜዶን፡ ዘነግሠ፡ መንግሥተ፡ ከላዴዎን፡ አነ፡ ዳንኤል፡ አእመርኩ፡ እምውስተ፡ መጻሕፍተ፡ ኀልቈ፡ ዓመት፡ ዘኮነ፡ ቃለ፡ እግዚኣብሔር፡ ኀበ፡ ኤርምያስ፡ ነቢይ፡ በዘይሰለጥ፡ ሙስናሃ፡ ለኢየሩሳሌም፡ ዓመት፡ ወሜጥኩ፡ ገጽየ፡ ኀበ፡ እግዚአብሔር፡ አምላኪየ፡ ወገነይኩ፡

f. 193r

(col. 1) ወእቤ፡ እግዚኦ፡ አምላኪየ፡ ዐቢይ፡ ወስቡሕ፡ ወዘተዐቅብ፡ ኪዳነ፡ ወምሕረትከ፡ ለእለ፡ ያፈቅሩከ፡ ወለእለ፡ የዐቀቡ፡ ትእዛዝከ፨ አበስነ፡ ወዐመፅነ፡ ወጽገይነ፡ ወዐሎነ፡ ወተግኅሥነ፡ እምትእዛዝከ፡ ወእምፍትኅከ፡ ወኢሰማዕናሆሙ፡ ለነቢያት፡ አግብርቲከ፡ እለ፡ ነገርዎሙ፡ ስምኪ፡ ለነገሥተነ፡ ወለመላእክቲነ፡ ወአበዊነ፡ ወለኵሉ፡ ሕዝበ፡ ምድር፨ ወለከ፡ እግዚኦ፡ ጽድቀ፡ ወለነ፡ ኃፍራተ፡ ለገጽነ፡ በዛቲ፡ ዕለት፡ ለሰብአ፡ ይሁዳ፡ ወለእለ፡ ይነብሩ፡ ኢየሩሳሌመ፡ ወለኵሉ፡ እስራኤል፡ [ስ]ርሑታን፡ ወለቅሩባነ፡ በኵሉ፡ ምድር፡ ኀበ፡ ዘረዎሙ፡ ህየ፡ በማዕዕሌሆሙ፡ ዘዐለውከ፡ እግዚኦ፡ ለነ፡ ኃፍረተ፡ ለገጽነ፡ ወለነገሥተነ፡ ወለመላእክቲነ፡ ወለአዊነ፡ እስመ፡ አበስነ፡ ለከ። እግዚአምላከ፡ ሣህል፡ ወምሕረት፡ እስመ፡ ክሕድነ፡ ወኢሰማዕነ፡ ቃለ፡ እግዚአብሔር፡ አምላክነ፡ ከመ፡ ናእር፡ በሕገከ፡ [...]፡ ሀበነ፡ በቅድመ፡ ገጽነ፡ በእደ፡ አግበርቲሁ፡ ነቢያት። ወኵሉ፡ እስራኤል፡ [.]ለው፡ ሕገከ፡ ወአበዩ፡ ሰሚዐ፡ ቃልከ፡ ወመጽአ፡ መርገም፡ ላዕሌነ፡ ወመሐለ፡ ዘጽሑፍ፡ ውስተ፡ ኦሪተ፡ ሙሴ፡ ገብረ፡ እግዚአብሔር፡ እስመ፡ አበስነ፡ ሎቱ፡ [.]አቀመ፡ ቃሎ፡ ዘነበበ፡ ላዕሌነ፡ ወዲበ፡ መኴንንቲነ፡ እለ፡ ኰነኑነ። ወአመጽ[ኡ]፡ ላዕሌነ፡ እኪተ፡ ዐቢየ፡ ዘኢኮነ፡ ከማሁ፡ በኵሉ፡ መትሕተ፡ ሰግይ፡ በከመ፡ ኮነ፡ በኢየሩሳሌም፡ በከመ፡ ጽሑፍ፡ ውስተ፡ ሕገ፡ ሙሴ፡ ኵሉዝ፡ እኩየ፡ በጽሐነ፡ [ወ]ኢተማህለልነ፡ ለገጸ፡ እግዚአብሔ[ር]አምላክነ፡ ከመ፡ ንትመየጥ፡ እምኀ[በ]፡ አተነ፡ ወንሐሊ፡ ኵሎ፡ ጽድቀከ፡ ወ

(col. 2) ተግሀ፡ እግዚአብሔር፡ ወአምጽአ፡ ላዕሌነ፡ እስመ፡ ጽድቀ፡ እግዚአብሔር፡ አምላክነ፡ በኵሉ፡ ግብሩ፡ ዘገብረ፡ ወኢሰማዕነ፡ ቃሎ፡ ወይእዜሂ፡ እግዚኦ፡ አምላክነ፡ ዘአውፃእኮሙ፡ ለሕዝበከ፡ እምድረ፡ ግብጽ፡ በእድ፡ ጽንዕት፡ ግበር፡ ለከ፡ ስምዐ፡ እስከ፡ ዘዕለት፨ አበስነ፡ ወዐመፅነ፡ ወጌገይኒ፡ እግዚኦ፡ በኵሉ፡ ምሕረትከ፡ ሚጥ፡ መዐትከ፡ ወመቅስፍተከ፡ እምኔነ፡ ወእምሀገርኩ፡ ኢየሩሳሌም፡ ወደብረ፡ መቅደስከ፡ ወእስመ፡ አበስነ፡ በጌገይነ፡ ወዘአበዊነ፡ በኢየሩሳሌም፨ ወኅብሩ፡ ሕዝበከ፡ በኀበ፡ ኵሉ፡ አድያሚከ፡ ወይእዜኒ፡ ሰማዕ፡ እግዚኦ፡ አምላክነ፡ ጸሎተ፡ ገብርከ፡ ወስእለቶ፡ ወአብርህ፡ ገጸከ፡ ላዕለ፡ መቅደስከ፡ ዘመዝበረ፡ በእንቲአከ፡ እግዚኦ፡ አጽምእ፡ እዝንከ፡ አምላኪየ፡ ወስማዕ፨ ወክሥት፡ አዕይንቲከ፡ ወርአይ፡ ሙስናሃ፡ ወዘሀገርከ፡ እንተ፡ ተሰምየ፡ ስምከ፡ ላዕሌሃ፡ ወአኮ፡ በጽድቀነ፡ ዘንዌርው፡ ሣህለነ፡ ቅድሜከ፡ ዳእሙ፡ ለምሕረትከ፡ ብዙኅ፡ እግዚኦ፡ ስምዐነ፡ እግዚኦ፡ ተሣሀለነ፡ እግዚኦ፡ አጽምእ፡ እግዚአ፡ ግበር፡ ወኢትጐንዲ፡ በእንቲአከ፡ እግዚኦ፡ አምላክነ፡ እስመ፡ ተስምየ፡ ስመከ፡ በላዕለ፡ ሀገርከ፡ ወዲበ፡ ሕዝበከ፨ ወእንዘ፡ እነግር፡ ወእጼሊ፡ ወእትነሀይ፡ ኀጢአትየ፡ ወኀጢአተ፡ ሕዝብየ፡ እስራኤል፡ ወእግድፍ፡ ሣህልየ፡ ቅድመ፡ እግዚአብሔር፡ አምላኪየ፡ በእንተ፡ ቤተ፡ መቅዳደሱ፡ ለአምላኪየ፡ ወእንዘ፡ እነግር፡ ጸሎትየ፡ መጽአ፡ ብእሲ፡ ገብርኤል፡ ዘርኢኩ፡ ቀዲሙ፡ ይሣርር፡ ወገሠሠኒ፡ በጊዜ፡ መሥዋዕተ፡ ሰርክ፡ ወአለበወኒ፡ ወተናገረ፡ ምስሌየ፨ ወይቤለኒ፡ ገብርኤል፡ ወፃእኩ፡ አነ፡ አለበውኩከ፡ ይእዜ፡ ጥበበ፡ በቀዳሚ፡ ጸሎተከ፡ ወፅአ፡ ቃል፡ ወመጻእኩ፡ አለ

f. 193v

(col. 1) ቡከ፡ ወእዜኑከ፡ ፍትወተ፡ አንተ፡ ወኅልዮ፡ ለነገርከ፡ ወለቡ፡ ዘርኢከ፨ ስማዕ፡ ሰንበታተ፡ ዐደሙ፡ ሕዝበከ፡ ወለሀገር፡ ቅድስተ፡ ከመ፡ ትስልጥ፡ ኀጢአተ፡ ወይትኀተም፡ ጌጋየ፡ ወይደምሰስ፡ አበሳ፡ ወትሰረይ፡ ዐመፃ፡ ወትምፃእ4፡ ጽድቅ፡ እንተ፡ ለዓለሙ፡ ወይትዐተብ፡ ርእየ፡ ነቢያት፡ ወይትቀባእ፡ ቅዱስ፡ ቅዱሳን፡ ወታእምር፡ ወትለቡ፡ እምጽአተ፡ ቃሉ፡ ዘታወሥእ፡ ወትትኀነጽ፡ ኢየሩሳሌም፡ እስከ፡ ክርስቶስ፡ ንጉሥ፨ ፯፡ ሰንበታተ፡ ፲ወ፪፡ ወይትመየጥ፡ ወየኀንጽ፡ ወርኅበ፡ ወአረፍተ፡ ወይትከዖ፡ መዋዕል፡ እምድኅረ፡ ፷ወ፪፡ ሰንበታተ፡ ይጠፍእ፡ ቅብአተ፡ ወፍትሐ፡ ወአልቦ፡ ኀቤሁ፡ ወያማስን፡ ሀገረ፡ ወመቅደሰ፡ ምስለ፡ ንጉሥ፨ ዘዘ፡ ይመጽእ፡ ይሜትሩ፡ ወአይኀ፡ ወለዘለፉ፡ ይትረገዙ፡ ወይትቃተሉ፡ እስከ፡ ይጠፍኡ፡ ወይጸንዕ፡ ሰንበታተ፡ በሥርዓተ፡ ብዙኀ፡ ወይሠርዕ፡ መሥዋዕተ፡ ወይማስን፡ መአዝኒሁ፡ ለግሙራ፡ ወፍጡነ፡ ያማስን፡ ወያጸንዕ፡ ሥርዓቶሙ፡ ለብዙኃን፡ አኃቲ፡ ሰንበት፡ ወመንፈቀ፡ ሰንበት፡ ይስዕር፡ መሥዋዕተ፡ ወሞጻሕተ፡ ወያማስን፡ ርኵሶሙ፡ በውስተ፡ መቅደስ፡ ወእስከ፡ ማኅለቅተ፡ ዓመታት፡ ይትወሀብ፡ ቅድሜሁ፡ ለሙስና፨ ራእይ፡ ፰፡ ራእይ፡ ፱፡ ዘ፡ አመ፡ ፲፡ ዓመተ፡ መንግሥቱ፡ ለቂሮስ፡ ንጉሠ፡ ፋርስ፡ ተከሥተ፡ ቃለ፡ እግዚአብሔር፡ ለዳንኤል፡ ወተሰምየ፡ ስሙ፡ በልጣሶር፡ ወእሙን፡ ነገሩ፡ ወኀይለ፡ ዐቢየ፡ ተወሀበ፡ ሎቱ፡ በውስተ፡ ራእይ፨ ወውእተ፡ አሚረ፡ አነ፡ ዳንኤል፡ እለሑ፡ ፫፡ ሰንበታተ፡ መዋዕለ፡ ኢፈተውኩ፡ እከለ፡ እብላዕ፡ ወኢቦአ፡ ውስተ፡ አፉየ፡ ሥጋ፡ ወወይነ፡ ወቅብአ፡ እስከ፡ ተፈጸመ፡ ፫፡ ሰንበታተ፡ መዋዕለ፨ ወኮነ፡ አመ፡ ፲ወ፰፡ ዓመተ፡ በ፳፡ ጽባሕ፡ በረቡዐ፡ ሰርቀ፡ ወርኅ፡ ቀዳሚ፡ ወሀለ

(col. 2) ውኩ፡ አነ፡ ኀበ፡ ፈለግ፡ ዐቢየ፡ ወነጸረ[ኩ]፡ ወርኢኩ፡ ፬ብእሲ፡ ይለብስ፡ ባድ[ራ]፡ ወቅኑት፡ ሐቌሁ፡ በወርቀ፡ ኤፉዝ፡ ወነ[...]ቱሂ፡ ከመ፡ ተርሴስ፡ ወገጹሂ፡ ከመ፡ ራእየ፡ መብረቅ፡ ወአዕይንቲሁ፡ ከመ፡ መ[..]ወ፡ ነደ፡ እሳት፡ ወእገሪሁ፡ ወእደዊሁ፡ ከመ፡ ብርት፡ ርሱን፡ ወቃለ፡ ነገሩ፡ ከመ፡ ድምፀ፡ አሕዛብ፨ ወርኢኩ፡ አነ፡ ዳንኤል፡ ባሕቲትየ፡ ዘርእየ፡ ወዕደው፡ እለ[..]ሌሁ፡ ይርእዩ፡ ዝራእየ፡ ዳእሙ፡ ዐቢየ፡ ድንጋፄ፡ አሐዱ፡ ሙ፡ ወበፍርሀት፡ ጐዩ፡ [ወ]አነ፡ ባሕቲትየ፡ ተረፍኩ፡ ወርኢኩ፡ ዘራእየ፡ ዐቢየ፡ ወኢተርፈ፡ ላዕሌየ፡ ኀይል[.]፡ ወክብርየ፡ ተወለጠ፡ ወልብየ፡ ወኢኀዘብኩ፡ ኀይለ፡ ወሰግዕኩ፡ አነ፡ ነገሮ፡ ደንገፅኩ፡ ወገጽየኒ፡ ውስተ፡ ምድር፡ ወናሁ፡ እድ፡ አኀዘኒ፡ ወአቀመኒ፡ በብረኪየ፡ ወይቤለኒ፡ ዳንኤል፡ ብእሴ፡ ፍትወተ፡ ልቡ፡ ዘነገረ፡ ዘነገርኩከ፡ አነ፡ ወቁም፡ በኀይለከ፡ እስመ፡ ይእዜ፡ ተፈነውኩ፡ ኀቤ[ሰ]፡ ወሶበ፡ ይቤለኒ፡ ዝነገረ፡ አንሣእከ፡ ዒድየ፡ ወይቤለኒ፡ ኢትፍራህ፡ ዳንኤል፡ እምቀዳሚት፡ ዕለት፡ ዘአግባእከ፡ ልብከ፡ ቅድመ፡ እግዚአብሔር፡ ከመ፡ ትስረጎሂ፡ ወትለቡ፡ ለአምለከከ፨ ተሰምዐ፡ ነገርከ፡ ወአነ፡ መፃእኩ፡ በእንተ፡ ቃልከ፡ ወመልአከ፡ ንጉሠ፡ ፋርስ። ይቀውም፡ ቅድሜየ፡ ፳፡ ወአኃቲ፡ ዕለተ፡ ወናሁ፡ ሚካኤል፡ ፬እመላእክት፡ ቀደምት፡ መጽአ፡ ይርዳአኒ፡ ወኪያሁ፡ ኀደጉ፡ ህየ፡ ምስለ፡ መልአከ፡ ንጉሠ፡ ፋርስ፡ ወመጻእኩ፡ እንግርከ፡ ዘይረከቦሙ፡ ለሕዘብከ፡ በደኃሪ፡ መዋዕል፡ እስመ፡ ርእየ፡ በዕለቱ፡ ወሶበ፡ ነገረኒ፡ ዘነገር፡ ሜጥኩ፡ ገጽየ፡ ውስተ፡ ምድር፡ ወደንገፅኩ፡ ወናሁ፡ ከመ፡ አምሳለ፡ ወልደ፡ እጓለ፡ እመሕያው፡ ወገሰሰኒ፡ ከናፍርየ፡ ወከሠትኩ፡ አፉየ፡

f. 194r

(col. 1) ወኀበብኩ፡ ወእሌቡ፡ ለዘ፡ ይቀውሞ፡ ቅድሜየ፡ እግዚኦ፡ እምግርማከ፡ ደንገፀት፡ ነፍስየ፡ በላዕሌየ፡ ወኅጣእኩ፡ ኀይለ፡ ወእፎ፡ ይክል፡ ገብርከ፡ እግዚኦ፡ ተናገሮ፡ ምስለ፡ እግዚእየ፡ ዘንተ፡ ወአነሂ፡ እምይእዜ፡ ኢይቀውም፡ ኀይልየ፡ ወኢተርፈ፡ እምነ፡ መንፈስየ፡ ወዳግመ፡ ገሰሰኒ፡ ከመ፡ ራእየ፡ ብእሲ፡ ወአጽነዐኒ፡ ወይቤለኒ፡ ኢትፍራሁ፡ ብእሴ፡ ፍትወት፡ አንተ፡ ሰላመ፡ ብ[..]ጽናዕ፡ ወተዐገሥ፡ ወእንዘ፡ የትናገረኒ፡ ጸናዕኩ፡ ወእቤ፡ ንግር፡ እግዚኦ፡ እስመ፡ አጽናዕከኒ፡ ወይቤለኒ፡ ሶበ፡ ታአምር፡ ለምንት፡ መጻእኩ፡ ኀቤከ፡ ወይእዜኒ፡ እትመየጥ፡ ከመ፡ እጽብኦ፡ ለመልአከ፡ ፋርስ፡ [ወወፂአየ፡ አነጽአ]፡ መልአከ፡ አረምያን፡ ወአዘዘኒ፡ ዘዜነውዎ፡ በመጽሐፈ፡ ጽድቅ፡ ወአልቦ፡ መኑሂ፡ ዘየአቢየኒ፡ በዝንቱ፡ ሚካኤል፡ መልአክክሙ። ራእይ፡ ፱፡ ራእይ፡ ፲፡ ወኮነ፡ በሣልስ፡ ዓመቱ፡ ለቂሮስ፡ ቆምኩ፡ በኀይል፡ ወጽንዕ፡ ወይእዜኒ፡ ጽድቀ፡ ፍትሐ፡ አእግ[ኒ]ከ፡ ናሁ፡ እስከ፡ ዓመት፡ ይትነሥአ[ሀ]፡ ነገሥተ፡ ውስተ፡ ፋርስ፡ ፫፡ ወ[.]ብዓሙ፡ ይበልዕ፡ ብለዐ፡ ዐቢየ፡ እምኵሉ። ወእምድኅረ፡ አኀዘ፡ ብዕሎ፡ ይትቃወሞሙ፡ ለኵሉ፡ ነገሥተ፡ አረማዊያነ፡ ወይትነሣእ፡ ንጉሠ፡ ኀያል፡ ወይኴንን፡ ምኵናነ፡ ብዙኀ፡ ወይገብር፡ ዘፈቀደ፡ ወተንሢአ፡ መንግሥቱ፡ ትትቀጠቀጥ፡ ወትዘሮ፡ ውስተ፡ ፬፡ ነፋሳተ፡ ሰማይ። ወኢውስተ፡ ደኃሪቱ፡ ወኢበ[ልዎ]፡ ምኵናኑ፡ ዘኰነነ፡ እስመ፡ ትትመላኀ፡ መንግሥቱ፡ ወለባዕዳን፡ ትትወሀብ፡ ወይጸንዕ፡ ንጉሠ፡ አዜብ፡ ወ፬፡ እምላእክቲሆ፡ ሙ፡ ይጸንዕ፡ ላዕሌሆሙ፡ ወይኴንን፡ ምኵናነ፡ ብዙኀ፡ ወእምድኅረ፡ ዒማቲሁ፡ ይዴመሩ፡ ወወለተ፡ ንጉሠ፡ አዜብ፡ ትበውእ፡ ኀበ፡ ንጉሠ፡ መስዕ፡ ከመ፡ ትግበር፡ ቀትለ፡

(col. 2) ምስሌሁ፡ ወይጸንዕ፡ ኀይለ፡ መዝራዕቱ፡ ወይቀውም፡ ዘርኡ፡ ወይትወሀብ፡ ላቲ። ወእለሂ፡ አምጽእዋ፡ ለወለተ፡ ወዘያጸንዖሙሂ፡ በመዋዕሊሆሙ፡ ወይቀውም፡ እምነ፡ ፍሬ፡ ሥርዋ፡ ጽኑዕ፡ ወይመጽእ፡ ኀበ፡ ኀይል፡ ወትበውእ፡ ኀበ፡ ምስከቡ፡ ለንጉሥ፡ መስዕ፡ ወይገብር፡ ሎሙ፡ ወያጸንዖሙ፡ ወይገፈትኦሙ፡ ለመላእክቲሆሙ፡ ምስለ፡ ስብሐቲሆሙ፨ ወኵሉ፡ ንዋየ፡ መፍትው፡ ወወርቆሙ፡ ወብሩሮሙ፡ ምስለ፡ ፄዋ፡ ወይወስድ፡ ግብጽ፡ ወውእቱ፡ ይቀውም፡ በእንተ፡ ንጉሠ፡ መስዕ፡ ወይዐውእ፡ ውስተ፡ መንግሥቱ፡ ለንጉሠ፡ አዜብ፡ ወይሰወጥ፡ ብሔሮ፡ ወደቂቶሙ፡ ያስተጋብኡ፡ አሕዛበ፡ ሰረዊተ፡ ብዙኀ፡ ወይመጽእ፡ ወይትረአወይ፡ ንጉሠ፡ አዜብ፡ ወይወጽእ፡ ወይትቃተል፡ ምስለ፡ ንጉሠ፡ መስዕ፡ ወያተውም፡ ብዙኀ፡ አሕዛበ፡ ወይገብእ፡ ውስተ፡ እዴሁ፡ ሰብኡ፡ ወይኀሥእ፡ አሕዛቢሁ፡ ወያዐቢ፡ ልቦ፡ ወይቀድል፡ አእላፈ፡ ወይሰወጥ፡ ንጉሠ፡ መስዕ፡ ወያመጽእ፡ ብዙኀ፡ አሕዛበ፡ ሰራዊቱ፡ እምዘቀዲሙ፡ በደኀሪ፡ መዋዕል፡ ይትነሥኡ፡ ላዕለ፡ ንጉሠ፡ አዜብ፡ በኀይል፡ ወይትቃተሎሙ፡ ንጉሠ፡ አዜብ፡ በብዙኀ፡ ሰራዊተ፡ በጽኑዕ፡ ጥቀ፡ ወኢይቀውሙ፡ እስከ፡ ይቈጽሩ፡ ምክረ፡ ላዕሌሆሙ፡ ወይቀጥቅጥዎሙ፡ ወይወድቁ፡ ብዙኃን፡ ቅቱላን፡ ወክልኤሆሙ፡ ነገሥት፡ ያአኪዩ፡ ልቦሙ፡ ወበአኃቲ፡ ማእድ፡ ይትናገሩ፡ ሐሰተ፡ ወኢያረትዑ፡ እስመ፡ ዓዲ፡ ኢበጽሐ፡ ዕድሜሁ፨ ወየአቱ፡ ብሔሮ፡ ምስለ፡ ብዙኅ፡ ንዋየ፡ ወልብሰ፡ ላዕለ፡ ሥርዓተ፡ ቅድሳት፡ ወይሃብእ፡ ወይትመፃዕ፡ ላዕለ፡ ሥርዓተ፡ ቅድሳት፡ ወዘርኡ፡ ዘዘ፡ ይትነሣእ፡ ያርኵሱ፡ መቅደስ፡ በኀይል፡ ወይበብሩ፡ ወያነብሩ፡ ጣዕተ፡ ወያማስኑ። ወእለ፡ ይዔምፁ፡ ሥርዓተ፡ ያመጽኡ፡ ደኀበ፡ ለሕዝብ፡ ዘያአምር፡ አምላከ፡ ይጸንዑ፡ ወይገብሩ፡ ወጠቢበነ፡ ሕዝብ፡ ይሊብዉ፡ ብዙኀ፡ ወይደክም፡ ኵናተ፡

f. 194v

(col. 1) በእሳተ፡ ወበተጼውዎ፡ ወይትበረበሩ፡ በመዋዕሌሆሙ፡ ወደዊዮሙ፡ ይረድእዎሙ፡ ረድኤተ፡ ኅዳጠ፡ ወይትዌከሉ፡ ላዕሌሆሙ፡ ብዙኃን፨ ወይድሐፁ፡ ወይጔ[ዔ]ወዩ፡ እምጠቢባን፡ ከመ፡ ያውዕይዎሙ፡ ወያኅስርዎሙ፡ ከመ፡ ይትከሠት፡ በዕድሜሁ፨ ዘይቀውም፡ ውስተ፡ መካን፡ ቅዱስ፡ ወያነብብ፡ ለይለቡ፨ ራእይ፡ ፲፡ ራእይ፡ ፲፬፡ ወውእተ፡ አሚረ፡ ይትነሣእ፡ ሚካኤል፡ መልአከ፡ ዐቢየ፡ ዘይቀውም፡ ለደቂቀ፡ ሕዝበከ፡ ወይከውን፡ ዐቢየ፡ ሕማመ፡ እምኔሁ፡ ወምንዳቤ፡ ዘኢኮነ፡ ከማሁ፡ እምአመ፡ ተፈጥሩ፡ አሕዛብ፡ ዲበ፡ ምድር፡ እስከ፡ ውእተ፡ አሚረ። ወይድኅኑ፡ ሕዝበከ፡ ኵሉ፡ ዘተረከበ፡ ውስተ፡ መጽሐፍ፡ ወብዙኃን፡ የለ፡ ይነውሙ፡ ውስተ፡ መሬተ፡ ምድር፡ ይትነሥኡ፡ ለሕይወት፡ ዘለዓለም፡ ወእልክቱሰ፡ ለኅሳር፡ ወለኃፍረት፡ ዘለዓለም። ወእለ፡ ለበው፡ ይበርሁ፡ ከመ፡ ብርሃነ፡ ሰማይ፡ ወእምነ፡ ጻድቃን፡ ብዙኃን፡ ከመ፡ ከዋክብተ፡ ሰማይ፡ እስከ፡ ለዓለም፡ ወሃዲ። ወአንተሂ፡ ዳንኤል፡ ዕጽዎ፡ ለዝነገር፡ ወኅትሞ፡ መጽሐፎ፡ እስከ፡ ማኅለቅተ፡ ዓለም፨ ወእስመ፡ እስከ፡ ይትሜሀሩ፡ በዙኃን፡ ወትበዝሕ፡ ጥበበ። ወነጸርኩ፡ አነ፡ ዳነኤል፡ ወርኢኩ፡ ክልአነ፡ ፪ይተ፡ ይቀውሙ፡ ፬፡ እምለፌ፡ ድንጋገ፡ ፈለግ፡ ወ፬፡ እምካሐ፡ ፈለግ፡ ወይቤሎ፡ ለብእሲ፡ ዘይለብስ፡ በድነ፡ ዘሀሎ፡ መልዕተ፡ ማይ፡ ፈለግ፡ እስከ፡ ማእዜኑ፡ ማኅለቅቱ፡ ለዝ፡ ትቤ፡ ትእምርተ፡ ወሰማዕክዎ፡ ለብእሲ፡ ዘይለብስ፡ በድነ፡ ዘሀሎ፡ ዲበ፡ ማየ፡ ፈለግ፡ ወአልዐሎ፡ የማኖ፡ ወጸጋሞ፡ ውስተ፡ ሰማይ፡ ወመሐላ፡ ለዘ፡ ሕያው፡ ለዓለም፡ ከመ፡ በጊዜሃ፡ ወበዕድሜሁ፡ በመንፈቀ፡ ዓመት፡ አመ፡ ኀልቀ፡ ዘርወቶሙ፡ ያእምሩ፡ ዘንተ፡ ኵሎ፡ ወአነሂ፡ ሰማዕኩ፡ ወኢጠየቱ፡ ወእቤ፡ እግዚአ፡ ምንት፡ ደኃሪሁ፡ ለዝንቱ። ወይቤለኒ፡ ዓዲ፡ ዳንኤል፡ እስመ፡ ዕፅው፡ ወኅቱም፡ ነገሩ፡ እስመ፡ ማኅለቅቱ፡ ዕድሜሁ፡ ይቤ

(col. 2) ይንዎሙ፡ ወያነጽሕዎሙ፡ ወያረስንዎሙ፡ ወይትቄደሱ፡ ብዙኃነ፡ ወይስሕቱ፡ ጊጉየን፡ ወኢይሌብሰዉ፡ ዐመፂያን፡ ወኢይጤይቁ፡ ጠቢባን፡ በጊዜ፡ ሣህሉ፡ ወበቅድመ፡ ሣህለ፡ እምነ፡ ዘወኅክዎ፡ ከመ፡ ይትወሀብ፡ እምነ፡ ርኵሶሙ፡ በዘ፡ ያማስኑ፡ መዋዕለ፡ ፲ወ፪፻፡ ወ፺፡ ብፁዕ፡ ዘተዐገሰ፡ ወበጽሐ፡ ፲ወ፫፻፡ ፴ወኀሙሰ፡ መዋዕለ፡ ወአንተሰ፡ ነዓ፡ አዕርፍ፡ እስመ፡ ዓዲ፡ ወሰንበታተ፡ በዘ፡ ይፈጽም፡ ማኅለቅቱ፡ ወታዕርፍ፡ ወትትነሣእ፡ ውስተ፡ ርስተከ፡ በደኃሪ፡ መዋዕል። ራእይ፡ ፲[.]፡ ራእይ፡ ፲፪፡ ወእምድኅረ፡ ሞተንጉሥ፡ አስ[ዉ]ያጌስ፡ ወተቀብረ፡ ኀበ፡ አበዊሁ፡ ነሥአ፡ ቂሮስ፡ ፈረሰዊ፡ መንግሥቶ፡ ወሀሎ፡ ዳንኤል፡ ደቀ፡ ጽርሑ፡ ለንጉሥ፡ ወይከብር፡ እምኵሉ፡ አዕርክቲሁ፡ ወሀሎ፡ ምስል፡ ዘያመልኩ፡ ሰብአ፡ ባቢሎን፡ ወያስተዋጽኡ፡ ሎ[ቱ]፡ ኵሉ፡ አሜረ፡ ሲሳዮ፡ ስንዳሌ፡ ዕሥር፡ ወካዕበ፡ በመስፈርተ፡ አርጣባስ፡ ወአበግዐ፡ ፵፡ ወወይነ፡ ፮፡ መስፈር፡ ወያመልኩ፡ ንጉሥ፡ ወየሐውር፡ ንጉሥ፡ ኵሎ፡ አሚረ፡ ወይሰግድ፡ ሎቱ፡ ወዳንኤልሰ፡ ይሰግድ፨ ለአምላኩ፡ ወይቤሎ፡ ንጉሥ፡ ለምንት፡ ኢትሰግድ፡ ለቤል፡ ወይቤ፡ ኢያመልክ፡ ጣዖተ፡ ግብረ፡ እደ፡ ሰብእ፡ ዘእንበለ፡ ዳእሙ፡ አምላክ፡ ሕያው፡ ዘፈጠረ፡ ሰማየ፡ ወምድረ፡ ወመኰንን፡ ውእቱ፡ ለነፍስ፡ ወይቤሎ፡ ንጉሥ፡ ይመስለከኑ፡ ኢኮነ፡ ኅያወ፡ አምላከ፡ ቤል፡ ኢትሬኢይኒ፡ መጠነ፡ ይበልዕ፡ ወይሰቲ፡ እንተ፡ ጸብሐት። ወሠሐተ፡ ዳንኤል፡ ወይቤ፡ ኢያስሕቱከ፡ ንጉሥ፡ ዘሰ፡ ውስጡ፡ ጽቡር፡ ወአፍኣሁ፡ ብርት፡ ወኢይበልዕ፡ ወኢይሰቲ፡ ግሙራ። ወተምዐ፡ ንጉሥ፡ ወጸውዖሙ፡ ለገነውቱ፡ ወይቤሎሙ፡ እምኢነገርከሙ[ኒ]፡ መኑ፡ ይበልዕ፡ ዘንተ፡ ሲሳየ፡ ትመውቱ፡ ወእመሰ፡ በጻሕ፡ ከመ፡ ሊተ፡ ከመ፡ ቤል፡ ይበልዕ፡ ይመውት፡ ዳንኤል፡ ፀረፈ፡ ላዕለ፡ ቤል። ወይቤሎ፡ ዳንኤል፡ ለንጉሥ፡ ለይኩን፡ በከመ፡ ትቤ፡ ወ

f. 195r

(col. 1) ያአክሉ፡ ገነቱ፡ ለቤል፡ ፸፡ ዘእንበለ፡ አንስት፡ ወደቅ። ወሖሩ፡ ንጉሥ፡ ወዳንኤል፡ ቤተ፡ ቤለ፡ ወይቤሉ፡ ገነውተ፡ ቤል፡ ናሁ፡ ንሕነ፡ ነሐውር፡ አፍአ፡ ወአንተ፡ ንጉሥ፡ ሥራዕ፡ ማእ[.]ዳቲሁ፡ ወቅዳኅ፡ ወይኖሂ፡ ወአስተናብር፡ ወዝጋሕ፡ ኆኅቶሂ፡ ወኅትሞ፡ በማ{ነ}ኅተምከ፡ ወጊሥ፡ በጽባሕ፡ ወእመ፡ ኢረከብከ፡ ከዘ፡ በልዐ፡ ኵሎ፡ ቤል፡ ንመውት፡ ወእመአኮ፡ ዳንኤል፡ ይኅሰወ፡ ላዕሌነ። ወእመንቱሰ፡ ያአምሩ፡ ዘይገብሩ፡ በታሕተ፡ ማአድ፡ ቦሙ፡ ፍኖተ፡ ኅቡአ፡ ወእንተ፡ ህየ፡ ይበውኡ፡ ህየ፡ ዘልፈ፡ ወይበልዑ። ወፂኦሙ፡ ሠር፡ ንጉሥ፡ ለቤል፡ ዘይበልዕ፡ ወአዘዘ፡ ዳንኤል፡ ለቈልዔሁ፡ ያምጽእ፡ ኀመደ፡ ወረከበ፡ ውስተ፡ ቤቱ፡ በቅድመ፡ ንጉሥ፡ በሐቲቱ፡ ወወፂኦሙ፡ ዐፀወ፡ ኆኅተ፡ ወኅተሙ፡ በማኅተመ፡ ንጉሥ፡ ወኀሊፎሙ፡ ገነውተ፡ ቤል፡ በሌሊት፡ በከመ፡ ያለምዱ፡ ወአንስቶሙ፡ ወደቆሙ፡ ወበልዑ፡ ወሰትዩ፡ ኵሉ፡ ወጌሡ፡ በጽባሕ፡ ንጉሥ፡ ወዳንኤል፡ ወይቤ፡ ንጉሥ፡ ዳኅንማኅተም፡ ዳንኤል፡ ወይቤ፡ እወ፡ ዳኅን፡ ንጉሥ። ወእምዝ፡ ሶበ፡ አርኀወ፡ ኆኅተ፡ ነጸረ፡ ንጉሥ፡ ማእደ፡ ወወውዐ፡ ንጉሥ፡ በዐቢይ፡ ቃል፡ ወይቤ፡ ዐቢይ፡ አንተ፡ ቤል፡ ወአልብከ፡ ትምይንተ፡ ወሰሐቆ፡ ዳንኤል፡ ወአኀዘ፡ ለንጉሥ፡ ኢይበ{እ፡ }ውስጠ፡ ወይቤሎ፡ ነጽር፡ ምድረ፡ ወርኢ፡ አሰረ፡ ምንትኑዝ፡ ወይቤ፡ ንጉሥ፡ እሬኢ፡ አሰረ፡ ዕደው፡ ወአንስት፡ ወደቅ፡ ወተምዐ፡ ንጉሥ፡ ወአኀዞሙ፡ ንጉሥ፡ ለገነውተ፡ ወአንስቶሙ፡ ወደቆሙ፡ ወአርአይዎ፡ ኆኅተ፡ ኅቡአ፡ እንተ፡ ኀበ፡ ይበውኡ፡ ወይበልዑ፡ ዘውስተ፡ ማአድ፡ ወቀተሎሙ፡ ንጉሥ፡ ወወሀበ፡ ቤልሃ፡ ወመጠዎ፡ ለዳንኤል፡ ወቀጥቀጠ፡ ወነሠተ፡ ቤቶ። ወሀሎ፡ ካይሲ፡ ዐቢየ፡ ወያመልክዎ፡ ሰብአ፡ ባቢሎን፡ ወይቤሉ፡ ን

(col. 2) ጉሥ፡ ለዳንኤል፡ ዘኒ፡ ብርትኑ፡ ትብል፡ ወናሁ፡ ሕያው፡ ወይበልዕ፡ ወይሰቲ፡ ወኢትከል፡ ብሂሎቶ፡ ኢኮነ፡ ሕያው፡ አምላኩ፡ ሰግድ፡ ሎቱ፡ ወይቤ፡ ዳንኤል፡ ለእግዚአብሔር፡ አምላኪየ፡ እሰግድ፡ እስመ፡ ውእቱ፡ አምላከ፡ ኀያው፡ ወአንተ፡ ንጉሥ፡ አብሐኒ፡ እቅትሎ፡ ለዝኩ፡ ከይሲ፡ ዘእንበለ፡ መጥባሕት፡ ወበትር፡ ወይቤሎ፡ ንጉሥ፡ አዐሕኩከ፡ ወነሥአ፡ ዳንኤል፡ ፒስ፡ ወሥዕርተ፡ ወሰብሐ፡ ወአብሰሎ፡ ኅቡረ፡ ወገብረ፡ ለኃልኅ፡ ወአፍአሞ፡ አሞ፡ ለከይሲ፡ ውስተ፡ አፉሁ፡ ወውኂጦ፡ ነቅዐ፡ ውእቱ፡ ከይሲ፡ ወይቤሎሙ፡ ርኢ፡ አምላከክሙ፡ ወእምዝ፡ ሰሚዖሙ፡ ሰብአ፡ ባቢሎን፡ ጥቀ፡ ወተመይጡ፡ ላዕለ፡ ንጉሥ፡ ወይቤሉ፡ ተሀይድ፡ ንንሥ፡ ቤልሃኒ፡ ቀተለ፡ ወቀጥቀጠ፡ ወከይሲኒ፡ ቀተለ፡ ወጋነትኒ፡ ቀተለ፡ ወይቤሉ፡ ንሖር፡ ኀበ፡ ንጉሥ፡ ወየሀበነ፡ ዳንኤልሃ፡ ወእመአኮ፡ ንቀትለከ፡ ወቤትከሂ፡ ወርኢዮ፡ ንጉሥ፡ ከመ፡ ጥቀ፡ ያጠወቅዎ፡ ሶበ፡ በግብር፡ ኮኖ፡ ለንጉሥ፡ መጠዎሙ፡ ዳንኤልሃ፡ ወወሰድዎ፡ ውስተ፡ ግበበ፡ አናብስት፡ ወኵሉ፡ አሚረ፡ ይሴስይዎሙ፡ ክልኤ፡ ሰብኤ፡ መክልኤ፡ በግዐ፡ ወአሜሁሰ፡ ኢወሀብዎሙ፡ ከመ፡ ይብልዕዎ፡ ለዳንኤል፡ ወሀሎ፡ እንባቆም፡ በይሁዳ፡ ነቢይ፡ ወአብሰለ፡ ተብሲለ፡ ወኅብስተ፡ ወወደየ፡ ውስተ፡ አስፋሪድ፡ ወወረደ፡ ሐቅለ፡ ይሰድ፡ ለእለ፡ ይበጽዑ፡ ወይቤሎ፡ መልአከ፡ እግዚአብሔር፡ ለእምባቆም፡ ሰድ፡ ዘንተ፡ ምስሐ፡ ለዳንኤል፡ ባቢሎን፡ {ውስተ፡ }ግበ፡ አናብስት፡ ወይቤሎ፡ እንበቁም፡ እግዚኦ፡ ኢየአምር፡ ባቢሎን፡ ወርኢኩ፡ ግበ፡ አናብስተ፡ አይቴ፡ ውእቱ፡ ወአኀዞ፡ መልአከ፡ እግዚአብሔር፡ በድማኁ፡ ወጾሮ፡ በስዕርተ፡ ርእሱ፡ ወአብጽሖ፡ ኀበ፡ ግበ፡ አናብስተ፡ ዘባቢሎን፡ በኀይለ፡ መንፈሱ፡ ወከልሐ፡ እ

f. 195v

(col. 1) ንባቆም፡ ወይቤ፡ ዳንኤል፡ ዳንኤል፡ ንሣእ፡ ምሰሐ፡ ዘፈነወ፡ ለከ፡ እግዚአብሔር፡ ወይቤ፡ ዳንኤል፡ ተዘከረኒሁ፡ እግዚአብሔር፡ ወኢኢኀደጎሙ፡ ለእለ፡ ያፈቅርዎ፡ ወተንሥአ፡ ዳንኤል፡ ወበልዐ፡ ወአግበኦ፡ መልአከ፡ እግዚአብሔር፡ ለእንባቆም፡ ብሔሮ፡ ሶቤሃ። ወመጽአ፡ ንጉሥ፡ በሰብዕት፡ ዕለት፡ ወለሐዎ፡ ለዳንኤል፡ ወ{…………}ቀርበ፡ ኀበ፡ ግበ፡ ግበ፡ አናብስት፡ ወነጸረ፡ ወርእዮ፡ ለዳንኤል፡ ይነብር፡ ወከልሐ፡ ንጉሥ፡ በዐቢይ፡ ቃል፡

(col. 2) ወይቤ፡ ዐቢየ፡ እንተ፡ እግዚአብሔር፡ አምከ፡ ዳንኤል፡ ወአልቦ፡ በዕደ፡ ዘእንዘሌከ፡ ወአውፅኦ፡ ወለእልክቱሰ፡ እለ፡ ፈወዱ፡ ይትትልዎ፡ አውረድዎሙ፡ ውስተ፡ [ግብ]፡ ወበልዕዎሙ፡ ሶቤሃ፡ በቅድሜሁ፨ ተፈጸመ፡ ዘዳንኤል፡ ነቢይ፡